open-index/open-wikipedia-markdown huggingface dataset:
సునిత్ ఫ్రాన్సిస్ రోడ్రిగ్స్

**సునిత్ ఫ్రాన్సిస్‌ రోడ్రిగ్స్** భారతదేశానికి చెందిన సైనికుడు. అతను 1990 నుండి 1993 వ‌ర‌కు 15వ భార‌త ఆర్మీ చీఫ్ జ‌న‌ర‌ల్ గా పని చేశాడు. 2004 నవంబరు 16 నుండి 2010 జనవరి 22వరకు పంజాబ్ గవర్నరుగా పనిచేసారు.

## మిలిటరీ అవార్డులు

## ర్యాంకులు సాధించిన తేదీలు

## మరణం
సునిత్ ఫ్రాన్సిస్ రోడ్రిగ్స్ చంఢీఘ‌డ్‌ లో 2022 మార్చి 4న మరణించాడు.
## మూలాలు

వర్గం:1933 జననాలు
వర్గం:2022 మరణాలు
ది వారియర్

**ది వారియర్‌** 2022లో రూపొందుతున్న తెలుగు సినిమా. శ్రీనివాసా సిల్వర్ స్క్రీన్ బ్యానర్‌పై  శ్రీనివాసా చిట్టూరి నిర్మించిన ఈ సినిమాకు లింగుస్వామి ద‌ర్శ‌క‌త్వం వహించాడు. రామ్,  కృతి శెట్టి, ఆది పినిశెట్టి, అక్షర గౌడ  ప్రధాన పాత్రల్లో నటించిన ఈ సినిమా జూలై 14న తెలుగు, తమిళ భాషల్లో విడుదలై, డిస్నీ ప్లస్‌ హాట్‌స్టార్‌లో ఆగస్టు 11 నుంచి స్ట్రీమింగ్‌ కానుంది. ఈ చిత్రానికి సంగీతం దేవిశ్రీప్రసాద్ అందించారు. 

## నటీనటులు
*రామ్
*కృతి శెట్టి 
*ఆది పినిశెట్టి 
*అక్షర గౌడ
*జయప్రకాష్
* రామచంద్రన్ దురైరాజ్
*జాన్ విజయ్
*రోహిత్ పాఠక్

## పాటల జాబితా
*బుల్లెట్ సాంగ్, రచన: శ్రీమణి, గానం. సిలంబరసన్, హరిప్రియ 
*దడ దడ , రచన: శ్రీమణి, గానం.హరిచరన్ 
*విస్ట్లేసాంగ్, రచన: సాహితి, గానం. రాహూల్ సింప్లీ గుంజ్., శ్రీనిష జయశీలన్.
*కలర్స్ సాంగ్ , రచన: రామజోగయ్య శాస్త్రి, గానం జస్ప్రీత్ జాస్
*

## సాంకేతిక నిపుణులు
*బ్యానర్: శ్రీనివాసా సిల్వర్ స్క్రీన్ 
*నిర్మాత:  శ్రీనివాసా చిట్టూరి
*కథ, స్క్రీన్‌ప్లే, దర్శకత్వం: లింగుస్వామి 
*సంగీతం: దేవి శ్రీ ప్రసాద్
*సినిమాటోగ్రఫీ: సుజిత్  వాసుదేవ్

## మూలాలు

వర్గం:2022 తెలుగు సినిమాలు
వర్గం:కృతి శెట్టి నటించిన సినిమాలు
బేటి బచావో బేటి పడావో

**బేటీ బచావో, బేటీ పఢావో** (తెలుగు: ఆడపిల్లను రక్షించండి, ఆడపిల్లలకు చదువు చెప్పండి) అనేది భారతదేశంలోని బాలికల సంక్షేమం కోసం, వారి చదువుల కోసం భారత ప్రభుత్వం ఏర్పాటు చేసిన పథకం. ఈ పథకం 2015లో హర్యానాలోని పానిపట్‌లో ₹100 కోట్ల (US$13 మిలియన్) నిధులతో ప్రారంభించబడింది.
## నేపథ్యం
భారతదేశంలోని జనాభా లెక్కల ప్రకారం, భారతదేశంలో బాలల లింగ నిష్పత్తి (0–6 సంవత్సరాలు) 2001లో 1,000 మంది అబ్బాయిలకు 927 మంది బాలికలు ఉన్నారు, ఇది 2011లో ప్రతి 1,000 మంది అబ్బాయిలకు 918 బాలికలకు పడిపోయింది. 2011 జనాభా గణనలో, భారతదేశంలో 2011 జనాభా నిష్పత్తి 1000 మంది పురుషులకు 919 మంది స్త్రీలు అని వెల్లడైంది. లింగ నిష్పత్తి 2011 జనాభా గణన 2001 డేటా నుండి అధోముఖ ధోరణిని చూపుతుంది.

2014లో అంతర్జాతీయ బాలికా దినోత్సవం సందర్భంగా మాట్లాడుతూ, ప్రధానమంత్రి నరేంద్ర మోడీ భ్రూణహత్యల నిర్మూలనకు పిలుపునిచ్చారు. MyGov.in పోర్టల్ ద్వారా భారత పౌరుల నుండి సూచనలను ఆహ్వానించారు.

బేటీ బచావో, బేటీ పఢావో (BBBP) పథకాన్ని 2015 జనవరి 22న ప్రధానమంత్రి నరేంద్ర మోడీ ప్రారంభించారు. ఇది లింగ నిష్పత్తి (CSR) సమస్యను పరిష్కరించడం లక్ష్యంగా పెట్టుకుంది, ఇది మహిళా, శిశు అభివృద్ధి మంత్రిత్వ శాఖ, ఆరోగ్య, కుటుంబ సంక్షేమ మంత్రిత్వ శాఖ, విద్యా మంత్రిత్వ శాఖ సంయుక్తంగా నిర్వహించే జాతీయ కార్యక్రమం.

 2016 ఆగస్టు 26న, ఒలింపిక్స్ 2016 కాంస్య పతక విజేత సాక్షి మాలిక్ బేటి బచావో బేటి పడావోకి బ్రాండ్ అంబాసిడర్‌గా నియమించబడింది.

2015 జూన్లో #SelfieWithDaughter అనే హ్యాష్‌ట్యాగ్ సోషల్ మీడియాలో ప్రచారం చేయబడింది, ఇది హర్యానాలోని జింద్ గ్రామ బీబీపూర్ సర్పంచ్ సునీల్ జగ్లాన్ తన కుమార్తె నందీనితో సెల్ఫీ తీసుకుని 2015 జూన్ 9న ఫెస్బుక్ లో పోస్ట్ చేయడంతో ప్రారంభమైంది. ఈ హ్యాష్‌ట్యాగ్ ప్రపంచవ్యాప్త ఖ్యాతిని పొందింది.
## కారణాలు
భ్రూణహత్యలు భారతదేశంలోని కొన్ని రాష్ట్రాల్లో లింగ నిష్పత్తి తగ్గుదలకి దారితీశాయి. అనేక కారణాల వల్ల ఆడశిశువుల పట్ల వివక్ష పెరిగి అబార్షన్‌లకు దారితీసింది.

1991 జాతీయ జనాభా గణన ఫలితాలు విడుదలైనప్పుడు ఈ ధోరణి మొదటిసారిగా గుర్తించబడింది. 2001 జాతీయ జనాభా గణన ఫలితాలు విడుదలైనప్పుడు ఇది మరింత తీవ్రమవుతున్న సమస్యగా నిర్ధారించబడింది. 2011 జాతీయ జనాభా లెక్కల ఫలితాల ప్రకారం, కొన్ని భారతీయ రాష్ట్రాలలో స్త్రీ జనాభాలో తగ్గుదల మరింత దిగజారుతోంది. భారతదేశంలోని సాపేక్షంగా సంపన్నమైన ప్రాంతాలలో ఈ ధోరణి ఎక్కువగా కనిపిస్తుందని గమనించబడింది.

మధ్యప్రదేశ్‌లో భ్రూణహత్యల రేట్లు పెరుగుతున్నాయి; సజీవ జననాల రేటు 2001లో ప్రతి 1000 మంది అబ్బాయిలకు 932గా ఉంది, ఇది 2011 నాటికి 918కి పడిపోయింది. ఇదే ట్రెండ్ కొనసాగితే, 2021 నాటికి 1000 మంది అబ్బాయిలకు అమ్మాయిల సంఖ్య 900 కంటే తగ్గుతుందని అంచనా వేశారు.
## మద్దతు
దేశవ్యాప్తంగా బేటీ బచావో బేటీ పఢావో (BBBP) ని ప్రచారం చేసేందుకు భారత ప్రభుత్వం జాతీయ కార్యవర్గాన్ని ఏర్పాటు చేసింది. కమిటీ 2015 జనవరి నుండి "సేవ్ గర్ల్ చైల్డ్", "టు ఎడ్యుకేట్ గర్ల్ చైల్డ్" కోసం అనేక కార్యక్రమాలను నిర్వహిస్తోంది. డా. రాజేంద్ర ఫడ్కే BBBP అభియాన్ జాతీయ కన్వీనర్ గా నియమించబడ్డారు. బేటీ బచావో ప్రచారానికి ఇండియన్ మెడికల్ అసోసియేషన్ కూడా మద్దతు ఇస్తుంది. సోమా ఘోష్ బేటీ బచావో బేటీ పఢావో ఇనిషియేటివ్ కు బ్రాండ్ అంబాసిడర్ గా వ్యవహరిస్తున్నారు.

## మూలాలు


వర్గం:ప్రభుత్వ పథకాలు
కోనాయిపల్లి వేంకటేశ్వరస్వామి దేవాలయం

**కోనాయిపల్లి వేంకటేశ్వరస్వామి దేవాలయం**, తెలంగాణ రాష్ట్రం, సిద్ధిపేట జిల్లా, నంగునూరు మండలం లోని కోనాయిపల్లి గ్రామంలో ఉంది.

## చరిత్ర
రూ.3.50 కోట్లతో ఈ దేవాలయం పునర్నిర్మించారు. ప్రధాన ఆలయం, కల్యాణ మండపం, రాజగోపురం, రాజమండపం, ధ్వజస్తంభం, ఆంజనేయుడు, స్వామి వారి మూలవిరాట్‌, నాగమ్మ అమ్మవారి విగ్రహాలను ఏర్పాటుచేయడంతోపాటు ఉత్తర ద్వారాన్ని కూడా నిర్మించారు. ఈ దేవాలయ ముఖద్వారం దక్షిణం వైపు ఉంటుంది, ఇలా దక్షిణం వైపు ఉన్న దేవాలయాలు చాలా అరుదుగా ఉంటాయి.

## ప్రాముఖ్యత
తెలంగాణ ముఖ్యమంత్రి కేసీఆర్‌కు ఇది సెంటిమెంట్‌ దేవాలయం. ఏ ఎన్నికలు వచ్చినా ఇక్కడ పూజలు చేసిన తర్వాతే నామినేషన్‌ వేస్తాడు. 1985లో మొదటిసారి సిద్ధిపేట ఎమ్మెల్యేగా గెలుపొందినప్పటి నుంచి 1989, 1994, 1999, 2001, 2004, 2009, 2014, 2018లలో జరిగిన ఎన్నికల్లో వేంకటేశ్వరస్వామి దేవాలయంలో నామినేషన్‌ పత్రాలకు పూజలు నిర్వహించి, నామినేషన్‌ వేసి విజయం సాధించాడు. తెలంగాణ రాష్ట్ర సాధనే ధ్యేయంగా టీడీపీ ప్రాథమిక సభ్యత్వం, శాసనసభ డిప్యూటీ స్పీకర్‌, ఎమ్మెల్యే పదవులకు 2001 ఏప్రిల్‌ 27న రాజీనామా చేసి, అదే రోజు ఉదయం కోనాయిపల్లి వెంకన్నస్వామి ఆశీర్వాదం తీసుకొని టీఆర్‌ఎస్‌ పార్టీని స్థాపించాడు. పార్టీ జెండాతో పాటు తెలంగాణ సాహిత్యం, పాటల క్యాసెట్లను దేవుడి సన్నిధిలో పెట్టి పూజలు నిర్వహించారు.

## ఉత్సవాలు
దేవాలయ పునఃప్రతిష్టోత్సవాలు 2022, ఫిబ్రవరి 11 నుంచి 16 వరకు ఆరురోజులపాటు నిర్వహించబడ్డాయి. ఫిబ్రవరి 14న దేవాలయంలో జరిగిన పద్మావతి గోదా సమేత వేంకటేశ్వరస్వామి విగ్రహ ప్రతిష్ఠాపన కార్యక్రమంలో రాష్ట్ర ఆర్థిక, వైద్యారోగ్య శాఖామంత్రి టి. హరీశ్‌రావు పాల్గొని ప్రత్యేక పూజలను నిర్వహించాడు.

## మూలాలు

వర్గం:సిద్ధిపేట జిల్లా దేవాలయాలు
వర్గం:సిద్ధిపేట జిల్లా పర్యాటక ప్రదేశాలు
వర్గం:విష్ణు దేవాలయాలు
వర్గం:హిందూ దేవాలయాలు
షేన్ వార్న్

**షేన్ వార్న్** (1969 సెప్టెంబరు 13 - 2022 మార్చి 4) ఆస్ట్రేలియా దేశానికి చెందిన అంతర్జాతీయ క్రికెట్ క్రీడాకారుడు. ఆయన ఆస్ట్రేలియా తరపున అంతర్జాతీయ క్రికెట్‌లో 1000 వికెట్లు తీశాడు. షేన్ వార్న్ టెస్టుల్లో అత్యధిక వికెట్లు (708), 194 వన్డేలు ఆడిన వార్న్ 293 వికెట్లు, ఐపీఎల్‌లో 55 మ్యాచ్‌లు ఆడి 57 వికెట్లు తీశాడు. షేన్ వార్న్ టెస్టుల్లో అత్యధిక వికెట్లు (708) సాధించిన రెండో బౌలర్‌గా రికార్డుల్లోకి ఎక్కి, 2013 జులై లో క్రికెట్‌లో అన్ని రకాల ఫార్మాట్స్‌కు రిటైర్‌మెంట్ ప్రకటించి, తర్వాత మరణించేదాకా వ్యాఖ్యాతగా కొనసాగాడు.

## క్రీడా జీవితం
వార్న్ 1992లో భారత్ పై సిడ్నీ క్రికెట్ గ్రౌండ్‌లో టెస్ట్ క్రికెట్ రంగప్రవేశం చేసాడు. ఆస్ట్రేలియా తరఫున బౌలర్‌గా 145 టెస్టులు మ్యాచ్‌లు ఆడి 708 వికెట్లు, 194 వన్డేలు ఆడి 293 వికెట్లు, బ్యాట్స్ మెన్ గా 3,154 పరుగులు చేశాడు. ఆయన టెస్టుల్లో ఒక ఇన్నింగ్స్ లో అత్యధికంగా ఎనిమిది వికెట్లు, ఫస్ట్ క్లాస్ క్రికెట్ లో ఒక మ్యాచ్ లో 12 వికెట్లు, టెస్టుల్లో 37 సార్లు 5 వికెట్లు, 10 సార్లు 10 వికెట్లు తీసి రికార్డు సృష్టించాడు. 

షేన్ వార్న్ 1999లో ప్రపంచ కప్ గెలిచిన ఆస్ట్రేలియా టీమ్‌లో సభ్యుడిగా, 1993, 2003 మధ్య ఐదు కాలంలో ఆస్ట్రేలియా యాషెస్ గెలిచిన టీమ్‌లో సభ్యుడిగా ఉన్నాడు. ఆయన  2007 జనవరి 7న అంతర్జాతీయ క్రికెట్‌కు రిటైర్మెంట్ ప్రకటించిన అనంతరం 2008లో ఇండియన్ ప్రీమియర్ లీగ్ ప్రారంభ సీజన్‌లో రాజస్తాన్ రాయల్స్  జట్టుకు కెప్టెన్‌గా వ్యవహరించి మొత్తం 55 ఐపీఎల్‌ మ్యాచ్‌ల్లో 57 వికెట్లు తీశాడు.

## మరణం
52 ఏళ్ల షేన్‌ వార్న్‌ 2022 మార్చి 4న థాయ్‌లాండ్‌లోని కోహ్ సమీపంలో తన విల్లాలో గుండెపోటుతో మరణించాడు.

ఆస్ట్రేలియా మాజీ వికెట్‌ కీపర్‌ రాడ్‌ మార్ష్‌ క్వీన్స్‌ల్యాండ్‌లో 2022 మార్చి 4న ఉదయం కన్నుముశారు. ఆయన మరణానికి సంతాపం తెలుపుతూ షేన్‌ వార్న్‌ ట్వీట్‌ చేశాడు. ఆ తరువాత సరిగ్గా 12 గంటలకే వార్న్‌ మరణించాడు.వయాగ్రా అనే మందును ఎక్కువగా తీసుకోవడం వల్ల థాయిలాండ్ లో మరణించారు.

## మూలాలు

## బయటి లింకులు
వర్గం:ఆస్ట్రేలియా క్రికెట్ క్రీడాకారులు
వర్గం:ఆస్ట్రేలియా టెస్ట్ క్రికెట్ క్రీడాకారులు
వర్గం:ఆస్ట్రేలియా వన్డే క్రికెట్ క్రీడాకారులు
వర్గం:2022 మరణాలు
హే సినామికా

**హే సినామికా** 2022లో విడుదలైన సినిమా. జియో స్టూడియోస్‌, గ్లోబ‌ల్ వ‌న్ స్టూడియోస్‌, వయాకామ్ 18 స్టూడియోస్ బ్యానర్స్‌పై నిర్మించిన ఈ సినిమాకు బృందా ద‌ర్శ‌క‌త్వం వహించింది. దుల్కర్ సల్మాన్, అదితిరావు హైదరీ, కాజల్ అగర్వాల్ హీరో హీరోయిన్లుగా నటించిన ఈ సినిమా 2022 మార్చి 4న విడుదలైంది.
## కథ
ఆర్జే గా పనిచేసే ఆర్యన్ (దుల్కర్ సల్మాన్) కి మౌన(అదితి రావ్ హైదరి) పరిచయమవుతుంది. ఆ పరిచయం కాస్త ప్రేమగా మరి పెళ్ళికి దారి తీస్తుంది. పెళ్లి తరువాత ప్రతి గొడవలోను ఆర్యన్ సర్దుకుపోతుంటాడు. అది మౌన కు నచ్చదు. ఆమె ఆర్యన్ నుండి విడాకులు తీసుకోవాల‌ని నిర్ణ‌యించుకుంటుంది. ఈ క్రమంలో ఆర్యన్  జీవితంలోకి  సైకాలజిస్ట్ డాక్టర్ మలార్ (కాజల్ అగర్వాల్) ప్రవేశిస్తుంది. వీరిద్దరూ చనువుగా ఉండడం చుసిన మౌన తన భర్త తనకే కావాలని మలార్ తో యుద్దానికి దిగుతుంది. భార్యాభర్తల మధ్య చిచ్చుపెట్టిన కాజల్ ఎవరు ? చివరికి ఆర్యన్, మౌన కలిసారా..? లేదా అనేదే మిగతా సినిమా కథ.

## నటీనటులు
*దుల్కర్ సల్మాన్  
*అదితిరావు హైదరీ 
*కాజల్ అగర్వాల్
## సాంకేతిక నిపుణులు
*బ్యానర్లు: జియో స్టూడియోస్‌, గ్లోబ‌ల్ వ‌న్ స్టూడియోస్‌, వయాకామ్ 18 స్టూడియోస్
*కథ, స్క్రీన్‌ప్లే: మదన్ కార్కీ
*దర్శకత్వం:  బృందా
*సంగీతం: గోవింద్ వసంత
*సినిమాటోగ్రఫీ:  రాధా శ్రీధర్ 
*ఎడిటర్: రాధా శ్రీధర్
*పాటలు: గోసాల రాంబాబు

## మూలాలు
కర్మయోగి శ్రీ ధర్మవ్యాధుడి చరిత్ర

తల్లిదండ్రుల సేవలోనే దైవత్వం ఉందనే సందేశాన్ని నేటి యువతకు తెలియజేస్తూ నిర్మించిన చిత్రమే “కర్మయోగి శ్రీ ధర్మ వ్యాదుడి చరిత్ర”. భోగి కార్ శ్యామల జమ్ము రాజా సమర్పణలో శ్రీ దుర్గా భవాని క్రియేషన్స్ పతాకంపై ఉల్కందే కార్ మురళీధర్ నిర్మించిన ఈ చిత్రానికి జి.జే రాజా దర్శకత్వం వహించాడు. “కర్మయోగి శ్రీ ధర్మ వ్యాదుడి చరిత్ర” చిత్రానికి ప్రముఖ సంగీత దర్శకుడు సా.శ. ఎస్. పి. బాలసుబ్రహ్మణ్యం అన్ని పాటలు పాడడం విశేషం. విజయ్ భాస్కర్, అనుషా, అశోక్ కుమార్, ఆనంద్ భారతి, వి.మురళీధర్ తదితరులు నటిస్తున్న ఈ చిత్రం అన్ని కార్యక్రమాలు పూర్తి చేసుకొని  2022 మార్చి 4న విడుదలైంది
## నటీనటులు
*విజయ్ భాస్కర్
*జి.ఎస్.అనూష
*అశోక్ కుమార్ 
*ఆనంద్ భారతి
*వి.మురళీధర్ 
*కావూరి శ్రీనివాసు
*ప్రభావతి
*అనూష రెడ్డి 
*రమ్య
* లావణ్య
*శ్యామ్ సుందర్
*సాయి రాజా గోగి కార్
*లక్ష్మణ
*జయ
*మాస్టర్ ఆయుష్ మాన్
*మాస్టర్ మణి కిరణ
*మాస్టర్ మణి తేజ
*బేబీ శ్రీ విద్య
## సాంకేతిక నిపుణులు
*బ్యానర్: శ్రీ దుర్గాభవాని క్రియేషన్స్
*సమర్పణ : భోగి కార్ శ్యామల జమ్ము రాజా
*నిర్మాత: ఉల్కందే కార్ మురళీధర్ 
*సహాయ నిర్మాత : గోదా వెంకట కృష్ణారావు
*కథ, స్క్రీన్‌ప్లే, దర్శకత్వం:  జి జే రాజా
*సంగీతం: లక్ష్మణ సాయి,లక్ష్మీ వినాయక్,సంజీవ్ కుమార్ మోగేటి
*సినిమాటోగ్రఫీ:పి.దీవరాజ్
*గాయకులు : యస్.పి బాలసుబ్రహ్మణ్యం,  లక్ష్మణ సాయి,సుధీర్,లక్మి వినాయక
*పి.ఆర్.ఓ : మూర్తి

## మూలాలు

వర్గం:2022 తెలుగు సినిమాలు
ఫోకస్

**ఫోకస్** 2022లో తెలుగులో రూపొందుతున్న సస్పెన్స్ థ్రిల్లర్ మర్డర్ మిస్టరీ సినిమా. స్కైరా క్రియేషన్స్ సమర్పణలో రిలాక్స్ మూవీ మేకర్స్ బ్యానర్‌పై నిర్మించిన ఈ సినిమాకు జి. సూర్య తేజ దర్శకత్వం వహించాడు. విజ‌య్ శంక‌ర్, అషూ రెడ్డి, సుహాసిని మ‌ణిర‌త్నం, భానుచందర్ ప్ర‌ధాన పాత్ర‌ల‌లో నటించిన ఈ సినిమా 2022 అక్టోబర్ 28న విడుదలైంది.
## చిత్ర నిర్మాణం
ఫోకస్ సినిమా టైటిల్ ను 2021 డిసెంబర్ 6న క‌న్ఫ‌ర్మ్ చేసి, సుహాసిని స్పెషల్ లుక్ పోస్టర్‌ను సినీ రచయిత విజయేంద్ర ప్రసాద్ 2022 ఫిబ్రవరి 24న విడుదల చేశాడు.

## నటీనటులు
*విజ‌య్ శంక‌ర్
*అషూ రెడ్డి
*సుహాసిని మ‌ణిర‌త్నం
*భానుచందర్
*షియాజీ షిండే
*జీవా
*సూర్య భగవాన్
*భరత్ రెడ్డి

## సాంకేతిక నిపుణులు
*బ్యానర్:  రిలాక్స్ మూవీ మేకర్స్
*నిర్మాత:  రిలాక్స్ మూవీ మేకర్స్
*కథ, స్క్రీన్‌ప్లే, దర్శకత్వం:  జి. సూర్య తేజ
*సంగీతం: వినోద్ యాజమాన్య
*సినిమాటోగ్రఫీ:  జె. ప్రభాకర్ రెడ్డి 
*ఎడిటర్: సత్య గిదిధురి
*పాటలు: కాసర్ల శ్యామ్‌

## మూలాలు

వర్గం:2022 తెలుగు సినిమాలు
వర్గం:సుహాసిని నటించిన సినిమాలు
ఆర్.ప్రియ

**ఆర్‌. ప్రియా రాజన్‌** తమిళనాడు రాష్ట్రానికి చెందిన రాజకీయ నాయకురాలు. ఆమె 2022 మార్చి 4న గ్రేటర్‌ చెన్నై కార్పొరేషన్‌ (జీసీసీ) 
49వ మేయర్‌గా ఎన్నికైంది.
## కుటుంబ నేపథ్యం
ఆర్. ప్రియ రాజకీయ నేపధ్యమున్న కుటుంబం నుండి రాజకీయాల్లోకి వచ్చింది. ఆమె పెరంబూర్‌ మాజీ ఎమ్మెల్యే చెంగై శివమ్‌ మనవరాలు. అయన పెరంబూర్‌ నియోజకవర్గం నుండి మూడు సార్లు ఎమ్మెల్యేగా ప్రాతినిధ్యం వహించాడు. ప్రియ తండ్రి పెరంబూర్‌ రాజన్‌ 30 ఏళ్లకు పైగా డీఎంకే పార్టీలో సభ్యుడిగా ఉంటూ అంచెలంచెలుగా ఎదిగి ప్రస్తుతం పార్టీ పెరంబూర్‌ ప్రాంతీయ కార్యదర్శిగా వ్యవహరిస్తున్నాడు. ఆమె భర్త కె.రాజా ఐటీ కంపెనీలో సాఫ్ట్‌వేర్‌ ఇంజనీర్‌గా పని చేస్తున్నాడు. వీరికి ఓ కుమార్తె ఉంది.

## రాజకీయ జీవితం
ప్రియా 18 ఏళ్ల వయసులో డి.ఎం.కె కార్యకర్తగా రాజకీయాల్లోకి వచ్చింది. ఆమె గ్రేటర్‌ చెన్నై కార్పొరేషన్‌ ఎన్నికల్లో 74వ వార్డు  తిరువికనగర్‌ డివిజన్ నుండి  డీఎంకే అభ్యర్థిగా పోటీ చేసి గెలిచింది. చెన్నై మేయర్‌ పదవిని 2022 ఎన్నికలలో దళిత మహిళకు రిజర్వ్‌ చేయడంతో నార్త్‌ చెన్నై 74వ వార్డు తిరువికనగర్‌ డివిజన్ నుండి గెలిచిన ఆర్‌.ప్రియ ఏకగ్రీవంగా ఎన్నికై 2022 మార్చి 4న  మేయర్‌గా ప్రమాణ స్వీకారం చేసింది. ఆమె గ్రేటర్‌ చెన్నై కార్పొరేషన్‌ (జీసీసీ) కు తొలిసారి ఎన్నికైన దళిత మహిళ మేయర్‌గా, చెన్నై కార్పొరేషన్‌  మహిళ మేయర్‌గా  రికార్డు సృష్టించింది.

## మూలాలు

వర్గం:తమిళనాడు రాజకీయ నాయకులు
తెలంగాణ హెల్త్ ప్రొఫైల్ ప్రాజెక్టు

**తెలంగాణ హెల్త్‌ ప్రొఫైల్‌ ప్రాజెక్టు** అనేది తెలంగాణ రాష్ట్రం‌లోని 18 సంవత్సరాలు నిండిన ప్రతి ఒక్కరి ఆరోగ్య సమగ్ర సమా‌చార నివే‌దిక (హెల్త్‌ ప్రొఫైల్‌) సిద్ధం చేయా‌లన్న లక్ష్యంతో తెలంగాణ ప్రభుత్వం రూపొందించిన ఒక ప్రాజెక్టు. దీర్ఘకా‌లిక బాధి‌తు‌లను గుర్తిం‌చి వారికి మెరు‌గైన వైద్యం అందిం‌చడం, క్యాన్సర్‌ వంటి రోగా‌లను ప్రాథ‌మిక దశ‌లోనే గుర్తిం‌చడం, రక్తహీ‌నత వంటి సమ‌స్యలను గుర్తించి తగిన చికిత్స అందిం‌చడం వంటివి ఈ ప్రాజెక్టు ప్రధాన ఉద్దేశం.

## ప్రారంభం
ఇందుకు సంబంధించిన పైలట్‌ ప్రాజెక్టుగా ములుగు, రాజన్న జిల్లాలను ప్రభుత్వం ఎంపికచేయగా, 2022 మార్చి 5న ములుగు జిల్లా కలెక్టరేట్‌లో హెల్త్‌ ప్రొఫైల్‌ పెలెట్‌ ప్రాజెక్టును తెలంగాణ రాష్ట్ర ఆర్థిక, వైద్యారోగ్య శాఖామంత్రి టి. హరీష్ రావు, పంచాయితీ రాజ్ శాఖామంత్రి ఎర్రబెల్లి దయాకర్‌ రావు, మహిళా శిశు సంక్షేమ శాఖామంత్రి సత్యవతి రాథోడ్‌ కలిసి ప్రారంభించి, ఇ- హెల్త్ కార్డులను అందజేశారు. ఈ కార్యక్రమంలో మహబూబాబాద్ ఎంపి మాలోతు కవిత, ములుగు ఎమ్మెల్యే సీతక్క ఇతర ప్రజాప్రతినిధులు, అధికారులు పాల్గొన్నారు.

ఇదే రోజున రాజన్న జిల్లాలోని వేముల‌వాడ‌లో హెల్త్ ప్రొఫైల్ పైల‌ట్ ప్రాజెక్టును రాష్ట్ర ఐటీ, పుర‌పాల‌క శాఖామంత్రి కేటీఆర్ ప్రారంభించాడు. ఈ కార్యక్రమంలో వేములవాడ ఎమ్మెల్యే చెన్నమనేని రమేష్ బాబు, ఇతర ప్రజాప్రతినిధులు, అధికారులు పాల్గొన్నారు.

## ప్రయో‌జ‌నాలు
హెల్త్‌ ప్రొఫైల్‌లో భాగంగా వైద్యసి‌బ్బంది రాష్ట్రంలోని ఇంటిం‌టికీ వెళ్ళి, ప్రతివ్యక్తి ఆరోగ్య సమా‌చా‌రాన్ని సేక‌రిం‌చి, ప్రతి వ్యక్తికి ప్రత్యే‌కంగా ఒక ఐడీ నంబర్‌ ఇస్తారు. దీనికోసం ప్ర‌భుత్వం ప్ర‌త్యేకంగా ఈ-హెల్త్ ప్రొఫైల్ పేరుతో మొబైల్ యాప్‌ను త‌యారు చేసింది. ప్రతి వ్యక్తికి నమూ‌నా‌లను సేక‌రించి, 30 రకాల డయా‌గ్నో‌స్టిక్‌ పరీ‌క్షలు నిర్వహి‌ంచి, ఫలి‌తాల ఆధా‌రంగా ఆరోగ్య సమ‌స్యలను నిర్ధా‌రి‌స్తారు. సమ‌స్యలు ఏవైనా ఉంటే వెంటనే చికిత్స ప్రారం‌భి‌ంచి, వివ‌రా‌ల‌న్నిం‌టినీ ఎప్పటి‌క‌ప్పుడు ఆన్‌‌లైన్‌ చేర్చుతారు.

# **ఇంటివద్ద పరీక్షలు:** జ్వరం, రక్త పోటు, రక్తహీనత, రక్తంలో చక్కెర స్థాయి, వయసు తగ్గ ఎత్తు, బరువు, బ్లడ్ గ్రూపు, శరీర కొలతలు, రక్తంలో ప్రాణవాయువు, గుండె కొట్టుకునే తీరు, ఇతర అనారోగ్య సమస్యలు.
# **ప్రాథమిక ఆరోగ్య కేంద్రం వద్ద పరీక్షలు:** రక్తం, మూత్ర నమూనాలను సేకరించడం, ఈసీజీ వంటి పరీక్షలు, కంప్లీట్‌ బ్లడ్‌ పిక్చర్‌ (సీబీపీ), సంపూర్ణ మూత్ర పరీక్ష, ఆల్భూమిన్, బ్లడ్ యూరియా, క్రియాటిన్ (మూత్రపిండాల పనితీరు తెలుసుకునేందుకు), రక్తంలో చక్కరస్థాయి తెలుసుకొనేందుకు మూడు నెలల సగటు (హెచ్‌డీఏ 1సీ) పరీక్షలు, గుండె పనితీరును తెలుసుకునేందుకు కొలెస్ట్రాల్, కంప్లీట్‌ హెచ్డీఎల్, ట్రైగ్లిజరైడ్స్, ఈసీజీ, కాలేయ సంబంధిత పనితీరును తెలుసుకునేందుకు వివిధ కాలేయ పరీక్షలు.

## మూలాలు

వర్గం:తెలంగాణ ప్రభుత్వ పథకాలు
వర్గం:ఆరోగ్యం
ఆర్‌.శోభ

**రొయ్యూరు శోభ,** 1986 బ్యాచుకు చెందిన ఐఎఫ్‌ఎస్‌ అధికారి. ఆమె తెలంగాణ అటవీ ప్రధాన సంరక్షణాధికారి (పీసీసీఎఫ్‌)- ఎఫ్‌ఏసీగా పదవివిరమణ చేసిన తరువాత ఆమెను 2022 ఫిబ్రవరి 28న తెలంగాణ ప్రభుత్వ సలహాదారుగా (అటవీ వ్యవహారాలు) ప్రభుత్వం నియమించింది.
## వృత్తి జీవితం
ఆర్‌.శోభ యూపీ డెహ్రాడూన్‌లోని ఇందిరాగాంధీ నేషనల్‌ ఫారెస్ట్‌ అకాడమీలో ఎమ్మెస్సీ ఫారెస్ట్రీ, అనంతపురం లోని శ్రీకృష్ణదేవరాయ విశ్వవిద్యాలయం నుంచి ఎమ్మెస్సీ బయోసైన్స్‌లో పట్టా అందుకొని 1986లో ఐఎఫ్‌ఎస్‌కు ఎంపికై వివిధ హోదాల్లో పని చేసి పీసీసీఎఫ్‌ (ఎఫ్‌సీఏ)గా కాకముందు మూడేళ్ల పాటు అదనపు పీసీసీఎఫ్‌ (ఎఫ్‌సీఏ)గా పని 2019 ఏప్రిల్‌ 4న పీసీసీఎఫ్‌ ర్యాంకుతో పదోన్నతి అందుకొని 2019 జూలై 31న తెలంగాణ అటవీ ప్రధాన సంరక్ష ణాధికారి (పీసీసీఎఫ్‌)- ఎఫ్‌ఏసీగా నియమితులైంది. తెలుగురాష్ట్రాల నుంచి అటవీశాఖలో పీసీసీఎఫ్‌ వంటి అత్యున్నత ర్యాంక్‌ చేరుకున్న తొలి మహిళగా ఆమె రికార్డు సృష్టించి దక్షిణాది రాష్ట్రాల్లో మొదటివ్యక్తిగా, దేశంలోనే నాలుగో మహిళా అధికారిగా గుర్తింపు పొందింది.ఆర్‌.శోభ ఫిబ్రవరి 28న తెలంగాణ అటవీ సంరక్షణ ప్రధాన అధికారి (పీసీసీఎఫ్‌) గా పదవీ విరమణ చేసింది. ఆ వెంటనే ఆమెను ప్రభుత్వ సలహాదారుగా (అటవీ వ్యవహారాలు) నియమిస్తూ ప్రభుత్వం ఉత్తర్వులు జారీ చేసింది. ఆమె ఈ హోదాలో రెండేళ్లపాటు కొనసాగనుంది.

## మూలాలు

వర్గం:తెలంగాణ ప్రభుత్వం
వర్గం:ఐఎఫ్‌ఎస్‌ అధికారులు
వర్గం:అటవీ సంరక్షణ
అభిమన్యు దాసాని

**అభిమన్యు దాసాని** భారతదేశానికి చెందిన హిందీ సినిమా నటుడు. ఆయన 2018లో హిందీలో విడుదలైన 'మర్ద్ కో దర్ద్ నహీ హోతా' సినిమాతో నటుడిగా సినీరంగంలోకి అడుగుపెట్టాడు. అభిమన్యు దాసాని సినీ నటి భాగ్యశ్రీ కుమారుడు.
## నటించిన సినిమాలు

## అవార్డులు

## మూలాలు

## బయటి లింకులు
* 

వర్గం:భారతీయ సినిమా నటులు
వర్గం:1990 జననాలు
వర్గం:హిందీ సినిమా నటులు
ఆడమ్ కెల్లర్మాన్

**ఆడమ్ కెల్లర్మాన్** (జననం 26 జూలై 1990) ఒక ఆస్ట్రేలియన్ వీల్ చైర్ టెన్నిస్ ఆటగాడు. అతనికి పదమూడు సంవత్సరాల వయస్సులో ఈవింగ్స్ సార్కోమా అనే క్యాన్సర్ తో బాధపడుతున్నాడు. పురుషుల సింగిల్స్, డబుల్స్ వీల్ చైర్ టెన్నిస్ ఈవెంట్లలో అతను 2012 వేసవి పారాలింపిక్స్ లో ఆస్ట్రేలియాకు ప్రాతినిధ్యం వహించాడు. 21 జూలై 2016 నాటికి అతను పురుషుల సింగిల్ వీల్ చైర్ టెన్నిస్ కు ఆస్ట్రేలియాలో నంబర్ 1, ప్రపంచంలో నంబర్ 11 స్థానంలో ఉన్నాడు . 2016లో రియో పారాలింపిక్స్ కి ఆస్ట్రేలియా తరఫున పోటీ చేశాడు.

## వ్యక్తిగత జీవితం
ఆడమ్ కెల్లర్మాన్ క్యాన్సర్‌తో బాధపడుతున్నప్పుడు, అతని కుడి తుంటి ఇన్‌ఫెక్షన్‌ కి గురిచెంది అతని కుడి తుంటిని తొలగించారు. దాని ఫలితంగా అతని కుడి కాలు పరిమిత వినియోగానికి దారితీసింది. అతని వైద్య పరిస్థితి అతనిని రెండు సంవత్సరాల పాటు నిరాశకు గురిచేసింది.

ఆడమ్ కెల్లర్మాన్ మసాదా కళాశాలలో చదివాడు. 2010లో, ఆడమ్ న్యూ సౌత్ వేల్స్ మకాబి స్పోర్ట్స్‌మ్యాన్ ఆఫ్ ది ఇయర్‌ని గెలుచుకున్నాడు. కొంతకాలం, అతను తన టెన్నిస్ కెరీర్‌ను కొనసాగించడానికి విశ్వవిద్యాలయాన్ని విడిచిపెట్టడానికి ముందు అరిజోనా విశ్వవిద్యాలయంలో చేరాడు. అరిజోనా విశ్వవిద్యాలయంలో అతను సిగ్మా ఆల్ఫా ము ఫ్రాటెర్నిటీలో చేరాడు అందులో చాలా చురుకుగా ఉండేవాడు. అప్పుడప్పుడు అతను మోటివేషనల్ స్పీకర్‌గా పనిచేసేవాడు.

అతని తండ్రి నార్త్‌సైడ్ మకాబి ఫుట్‌బాల్ క్లబ్ అధ్యక్షుడు.

## వీల్ చైర్ టెన్నిస్

కెల్లర్‌మాన్ వీల్‌చైర్ టెన్నిస్ క్రీడాకారుడు. ఆడేటప్పుడు, బంతి తప్ప అతని సమర్థవంతమైన సహచరులు రెండుసార్లు బౌన్స్ కావడానికి అనుమతించబడిన అదే నియమాలను అతను అనుసరిస్తాడు. కెల్లర్మాన్ డిసెంబర్ 2006లో టెన్నిస్ ఆడటం ప్రారంభించాడు.

కెల్లర్మాన్ మొదటిసారి 2007లో ఆస్ట్రేలియాకు ప్రాతినిధ్యం వహించాడు. 2007, 2008లో ఆస్ట్రేలియా జూనియర్ జాతీయ జట్టులో సభ్యుడిగా ఉన్నాడు. 2008లో, అతను బెన్ వీక్స్‌తో కొన్ని డబుల్స్ మ్యాచ్‌లు ఆడాడు.

2012 ప్రారంభంలో కెల్లర్ మన్ ప్రపంచంలో 61వ స్థానంలో ఉన్నాడు. 2012 జూన్ నాటికి అతను ప్రపంచంలో 29వ స్థానంలో, ఆస్ట్రేలియాలో రెండో స్థానంలో ఉన్నాడు. ప్రపంచంలోని టాప్ 46 ర్యాంక్ క్రీడాకారుడు మాత్రమే అతను తన ర్యాంకింగ్ ను మెరుగుపరచడానికి చాలా కష్టపడ్డాడు  పారాలింపిక్స్ కు అర్హత సాధించాడు. 2011 చివరి అర్ధభాగంలో, 2012 ప్రథమార్ధంలో 21 వేర్వేరు పోటీల్లో పాల్గొన్నాడు.

పురుషుల సింగిల్స్, బెన్ వీక్స్ తో జతకలిసిన డబుల్స్ ఈవెంట్ లో యునైటెడ్ కింగ్ డమ్ లోని లండన్ లో జరిగిన 2012 సమ్మర్ పారాలింపిక్స్ లో ఆస్ట్రేలియాకు ప్రాతినిధ్యం వహించడానికి కెల్లర్మన్ ఎంపికయ్యాడు. గేమ్స్ లో అతనికి ఇరవై ఒక్క సంవత్సరాలు. 2012 సమ్మర్ పారాలింపిక్స్‌లో పాల్గొనడానికి ముందు, అతను ఐదున్నర సంవత్సరాలు మాత్రమే వీల్ చైర్ టెన్నిస్ ఆడాడు.

అతను లండన్ గేమ్స్‌లో పురుషుల సింగిల్స్, డబుల్స్‌లో 16వ రౌండ్‌లోకి ప్రవేశించాడు.

2016 రియో పారాలింపిక్స్ లో కెల్లర్మన్ 16 పురుషుల సింగిల్స్ రౌండ్ లో గుస్తావో ఫెర్నాండెజ్ (ఆర్ జీ) 0–2 (1–6, 2-6) చేతిలో ఓడిపోయాడు, పురుషుల డబుల్స్ లో బెన్ వీక్స్ తో 16 రౌండ్లో ఓడిపోయాడు.

## మూలాలు

## బాహ్య లింకులు

* వ్యక్తిగత వెబ్‌సైట్
* కెల్లర్‌మాన్ ట్విట్టర్

వర్గం:1990 జననాలు
వర్గం:జీవిస్తున్న ప్రజలు
వర్గం:టెన్నిస్ క్రీడాకారులు
అర్జున్ ఎరిగైసి

అర్జున్ ఎరిగైసి (జననం 3 సెప్టెంబర్ 2003)  తెలంగాణ రాష్ట్రానికి చెందిన ఒక భారతీయ చెస్ గ్రాండ్ మాస్టర్. అతను 14 సంవత్సరాల, 11 నెలల, 13 రోజుల వయస్సులో గ్రాండ్ మాస్టర్ బిరుదును సంపాదించాడు. గ్రాండ్ మాస్టర్ బిరుదును సాధించిన 32 వ అతి పిన్న వయస్కుడిగా నిలిచాడు. అతను భారతదేశం నుండి 54 వ గ్రాండ్ మాస్టర్.

## తెలంగాణ రాష్ట్రం నుంచి తొలి గ్రాండ్‌మాస్టర్‌ (జిఎం)
వరంగల్‌ జిల్లా  హన్మకొండకు చెందిన అర్జున్‌ యునైటెడ్‌ అరబ్‌ ఎమిరేట్స్‌ (యూఏఈ)లో జరిగిన అబుదాబి మాస్టర్స్‌ అంతర్జాతీయ చెస్‌ టోర్నీలో 17వ స్థానంలో నిలిచి జీఎం హోదాకు అవసరమైన మూడో జీఎం నార్మ్‌ను దక్కించుకున్నాడు. ఈ టోర్నీలో అర్జున్‌ 6 పాయింట్లతో మరో ఏడుగురితో కలిసి నాలుగో స్థానంలో నిలిచాడు. అయితే మెరుగైన టైబ్రేక్‌ స్కోరు ఆధారంగా ర్యాంక్‌ను వర్గీకరించగా అతనికి 17వ స్థానం లభించింది. అర్జున్‌ నలుగురు గ్రాండ్‌మాస్టర్స్‌ పెట్రోసియాన్‌ (అర్మేనియా), అహ్మద్‌ (ఈజిప్ట్‌), అమీన్‌ బాసెమ్‌ (ఈజిప్ట్‌), సనన్‌ (రష్యా)లతో జరిగిన వరుస గేమ్‌లను ‘డ్రా’ చేసుకున్నాడు. టోర్నీ మొత్తంలో ఒక గేమ్‌లో మాత్రమే ఓడిన అర్జున్‌ నాలుగు గేముల్లో గెలిచి, మిగతా నాలుగింటిని ‘డ్రా’గా ముగించాడు. దీంతో  14 సంవత్సరాల, 11 నెలల, 13 రోజుల వయస్సులోనే అర్జున్  గ్రాండ్ మాస్టర్ బిరుదును సంపాదించి, తెలంగాణ రాష్ట్రం నుంచి తొలి గ్రాండ్‌మాస్టర్‌ గా  (జీఎం)  భారతదేశం నుండి 54వ గ్రాండ్ మాస్టర్ గా నిలిచాడు. అర్జున్ తో పాటు మన దేశానికే చెందిన  నిహాల్‌ సరీన్‌, కార్తీక్‌ వెంకటరామన్‌ లు కూడా గ్రాండ్ మాస్టర్ హోదా సాధించారు. 

## టాటా స్టీల్‌ చాలెంజర్‌ చెస్‌ టైటిల్‌ సొంతం
నెదర్లాండ్స్‌‌‌‌లో జరిగిన  టాటా స్టీల్‌‌‌‌ ఇంటర్నేషనల్‌‌‌‌ చాలెంజర్‌‌‌‌ చెస్‌‌‌‌ టోర్నీ చాంపియన్‌‌‌‌గా నిలిచాడు. ప్రారంభం నుండే  మంచి ప్రదర్శన చేసిన అర్జున్‌‌‌‌ మరో రౌండ్‌‌‌‌ మిగిలుండగానే టైటిల్‌‌‌‌ సొంతం చేసుకున్నాడు. ఈ ప్రదర్శన తో 2023లో జరిగే టాటా స్టీల్‌‌‌‌ చెస్‌‌‌‌ మాస్టర్స్‌‌‌‌ టోర్నీకి క్వాలి ఫై అయ్యాడు.

## జాతీయ చెస్ ఛాంపియన్ షిప్ విజేత
కాన్పూర్ వేదికగా జరిగిన జాతీయ చెస్ ఛాంపియన్ షిప్ లో **అర్జున్ విజేత గా నిలిచాడు.  టై**బ్రేకర్ లో గ్రాండ్ మాస్టర్ లు గుకేష్, ఇనియన్ (తమిళనాడు)ను ఓడించి  అర్జున్ తొలిసారి జాతీయ చాంపియన్ గా అవతరించాడు. 11 రౌండ్ల అనంతరం అర్జున్, గుకేష్, ఇనియన్ లు  8.5 పాయింట్లతో సమవుజ్జీలుగా నిలిచారు. దీంతో అనివార్యమైన టై బ్రేకర్ లో మిగిలిన ఇద్దరికంటే మెరుగైన స్కోరు సాధించడంతో  విజేతగా నిలిచాడు. ఈ టోర్నీలో అర్జున్ ఒక్క పోటీలో కూడా ఓటమి పాలు కాలేదు. చివరి వరకు అజేయంగా నిలిచాడు. విజేతగా నిలిచిన అర్జున్ కు   6 లక్షల రూపాయల నగదు బహుమతి లభించింది.

## సాధించిన పథకాలు

* 2015 వ  సంవత్సరం లో  కొరియాలో జరిగిన ఆసియా యూత్ ఛాంపియన్‌షిప్‌లో అర్జున్ రజత పతకం సాధించాడు.
* టాటా స్టీల్‌‌‌‌ ఇంటర్నేషనల్‌‌‌‌ చాలెంజర్‌‌‌‌ చెస్‌‌‌‌ టోర్నీ విజేత - 2021
* అక్టోబర్ 2021లో, బల్గేరియాలో జరిగిన జూనియర్ అండర్-21 రౌండ్ టేబుల్ ఓపెన్ చెస్ ఛాంపియన్‌షిప్ (క్లాసికల్)లో అర్జున్ 2వ స్థానంలో నిలిచాడు.
* జాతీయ చెస్ ఛాంపియన్ షిప్ విజేత - 2022

## మూలాలు


వర్గం:చెస్ క్రీడాకారులు
వర్గం:గ్రాండ్ మాస్టర్
వర్గం:2003 జననాలు
పంజాబ్ లోక్ కాంగ్రెస్

**పంజాబ్‌ లోక్‌ కాంగ్రెస్‌** పంజాబ్ రాష్ట్రానికి చెందిన ప్రాంతీయ పార్టీ. పంజాబ్ మాజీ ముఖ్యమంత్రి కెప్టెన్ అమరిందర్ సింగ్ 2021 నవంబర్‌ 2న కాంగ్రెస్‌ పార్టీకి రాజీనామా చేసిన అనంతరం ‘పంజాబ్‌ లోక్‌ కాంగ్రెస్‌’ పేరిట కొత్త పార్టీని స్థాపించాడు.
## పార్టీ ఏర్పాటుకు కారణాలు
పంజాబ్ రాష్ట్రంలో కాంగ్రెస్ పార్టీలో, ప్రభుత్వంలోనూ సిద్ధూకు ప్రాధాన్యత కల్పించడంతో పాటు అమరిందర్ సింగ్ ప్రాధాన్యతకు అధిష్టానం చెక్ పెట్టడంతో పార్టీలో సీనియర్‌నైన తనను కాంగ్రెస్ అధిష్టానం పక్కనపెట్టేయడాన్ని జీర్ణించుకోలేక పంజాబ్ ముఖ్యమంత్రి పదవికి, కాంగ్రెస్ పార్టీకి రాజీనామా చేసి 'పంజాబ్ లోక్ కాంగ్రెస్' పార్టీని స్థాపించాడు. 
## ఎన్నికల్లో పోటీ
2022 పంజాబ్ శాసనసభ ఎన్నికల్లో (ఎన్.డి.ఎ) భాగస్వామ్య పక్షంగా 28 స్థానాలలో పోటీ చేసింది.
## ముఖ్య నాయకులు
* అమరిందర్ సింగ్
*లవ్ కుమార్  గోల్డి
*ఫర్జానా అలం
*అమరిక  సింగ్ ఆలివర్  
*అజిత్ పాల్ సింగ్

## మూలాలు

వర్గం:భారతదేశ రాజకీయ పార్టీలు
రుద్ర: ది ఎడ్జ్ ఆఫ్ డార్క్‌నెస్

**రుద్ర: ది ఎడ్జ్ ఆఫ్ డార్క్‌నెస్** 2022లో విడుదలైన  క్రైమ్ డ్రామా సిరీస్. ఇద్రీస్ ఎల్బా నిర్మించిన ‘లూథర్’ అనే బ్రిటీష్ డ్రామా వెబ్ సిరీస్ ఆధారంగా బిబిసి స్టూడియోస్ ఇండియా,  , అప్లాజ్ ఎంట‌ర్‌టైన్‌మెంట్ కలిసి నిర్మించిన ఈ సైకలాజికల్ క్రైమ్ థ్రిల్లర్ కు రాజేష్ మపుస్కర్ దర్శకత్వం వహించాడు. అజయ్ దేవ్‌గణ్, రాశి ఖన్నా, ఇషా డియోల్ హీరో హీరోయిన్లుగా నటించిన ఈ సిరీస్ డిస్నీ+ హాట్‌స్టార్ లో మార్చి 4న హిందీతో పాటు తెలుగు, తమిళం, కన్నడ, మలయాళం, మరాఠీ, బెంగాలీ భాషల్లో స్ట్రీమింగ్ ప్రారంభమైంది.
## కథ
డీసీపీ రుద్రవీర్ సింగ్ (అజయ్ దేవగన్) ఎలాంటి కేసునైనా ఛేదించగలిగిన పవర్ ఫుల్ పోలీస్ ఆఫీసర్. ఈ క్రమంలో తన వ్యక్తిగత జీవితంలో మాత్రం అనేక ఒడిదుడుకులను ఎదుర్కొంటాడు. ముంబై నగరంలో జరుగుతున్న హత్యలను ఛేదించడానికి ఓ సీరియల్ కిల్లర్ ని పట్టుకోవాల్సి వస్తుంది. ఈ ప్రయాణంలో రుద్రకు ఎదురయ్యే సవాళ్లు ఏంటి ? ఆ  కిల్లర్ ఎవరు ?  హత్యల వెనుక అసలు కారణం ఏంటి ?  చివరకు రుద్ర కిల్లర్ ని పట్టుకున్నాడా లేదా ?  అనేదే మిగతా సినిమా కథ.
## నటీనటులు
* అజయ్ దేవ్‌గణ్ - డిసిపి రుద్రవీర్ సింగ్ (రుద్ర) 
* ఇషా డియోల్ - శైలా దుర్రానీ సింగ్ (షాయ్)  
* రాశి ఖన్నా - డాక్టర్ అలియా చోక్సీ 
* అతుల్‌ కులకర్ణి - డీసీపీ గౌతమ్ నవ్లాఖా
* అశ్విని కల్సేకర్ - కమీషనర్ దీపాలీ హండా
* తరుణ్ గహ్లోత్ - పిఐ ప్రబల్ ఠాకూర్‌
* ఆశిష్ విద్యార్థి - సీపీ రామన్ ఆచార్య
* రాజీవ్ కచ్రూ - మందర్ నాయక్‌ 
* మిలింద్ గునాజీ - కల్నల్ యశ్వంత్ నికోస్‌
* ల్యూక్ కెన్నీ - జేకే లాంబా 
* విక్రమ్ సింగ్ చౌహాన్ - కెప్టెన్ అశోక్ నికోస్‌ 
* కె.సి.శంకర్ -  సిద్ధేశ్వర్ కుమార్
* సత్యదీప్ మిశ్రా - రాజీవ్ దత్తాని 
* సాద్ చౌదరి
* రాజేష్ జైస్ - కమిషనర్‌

## మూలాలు

## బయటి లింకులు
* 
వర్గం:2022 హిందీ వెబ్​సిరీస్‌
బిదీప్త చక్రవర్తి

**బిదీప్త చక్రవర్తి**, బెంగాలీ టివీ, సినిమా నటి. దేబేష్ ఛటోపాధ్యాయ రూపొందించిన *బ్రెయిన్* నాటకంలో కూడా నటించింది.

## జననం
బిదీప్తా పశ్చిమ బెంగాల్ లోని కలకత్తాలో జన్మించింది.

## వ్యక్తిగత జీవితం
బిదీప్తాకు 2010లో సినీ దర్శకుడు బిర్సా దాస్‌గుప్తాతో వివాహం జరిగింది. బిదీప్తా అత్త చైతాలీ దాస్‌గుప్తా, మామ రాజా దాస్‌గుప్తా. బిదీప్త సోదరి సుదీప్తా చక్రవర్తి కూడా నటిగా రాణిస్తోంది.

## సినిమాలు
* *సోహోరేర్ ఉపోకోత* (2021)
* *డ్రాక్యులా సర్* (2020)
* *పుర్బా పశ్చిమ్ దక్షిణ* (2019)
* *నాగర్కీర్తన్* (2017)
* *లోడ్ షెడ్డింగ్* (2015) సౌకార్య ఘోసల్ దర్శకత్వం వహించాడు
* *మేఘే ధాకా తార* (2013)
* *[[అమీ ఆడు]]* (2011) 
* *చలో లెట్స్ గో* (2008)
* *అబర్ అరణ్యే* (2003)
* *మిస్టర్ అండ్ మిస్సెస్ అయ్యర్* (2002)

## షార్ట్ ఫిల్మ్/వెబ్ సిరీస్

## టెలివిజన్

## మూలాలు

## బయటి లింకులు
* 

వర్గం:1980 జననాలు
వర్గం:భారతీయ సినిమా నటీమణులు
వర్గం:బెంగాలీ సినిమా నటీమణులు
వర్గం:జీవిస్తున్న ప్రజలు
ఝుండ్

**ఝుండ్** 2022లో హిందీలో విడుదలైన స్పోర్ట్స్ డ్రామా సినిమా. టి-సిరీస్,  తాండవ్ ఫిలింస్, ఆట్ పాట్ ఫిలిమ్స్ బ్యానర్స్‌పై భూషణ్ కుమార్, క్రిషన్ కుమార్, రాజ్ హిరేమఠ్, సవితా రాజ్ హిరేమఠ్, నాగ్ రాజ్ మంజులే, గార్గీ కులకర్ణి, మీనూ అరోరా నిర్మించిన ఈ సినిమాకు నాగరాజ్ మంజులే  ద‌ర్శ‌క‌త్వం వహించాడు. అమితాబ్ బచ్చన్, ఆకాశ్ తోసర్, రింకూ రాజ్‌గురు ప్రధాన పాత్రల్లో నటించిన ఈ సినిమా 2022 మార్చి 4న విడుదలైంది.
## మూల కథ
మహారాష్ట్రలోని నాగ్‌ పూర్ లో గ్యాంగ్‌స్టర్‌గా ఉన్న అఖిలేశ్ పాల్ కొన్నాళ్లకు పుట్‌బాల్ కోచ్‌గా మారారు. ఆయన జీవితాన్ని ఆధారంగా చేసుకుని ‘ఝుండ్’ సినిమాను తెరకెక్కించారు.

## నటీనటులు
*అమితాబ్ బచ్చన్
*ఆకాశ్ తోసర్
*రింకూ రాజ్‌గురు
*కిశోర్ కదమ్
*తానాజీ గల్గుండే
*సోమ్‌నాథ్ అవాఘడే
*విక్కీ కద్రాన్
*గణేశ్ దేశ్ ముఖ్
*అభినయ్ రాజ్ సింగ్
*భరత్ గణేష్‌పురే

## మూలాలు

వర్గం:2022 సినిమాలు
సిన్సినాటి హిందూ దేవాలయం

**సిన్సినాటి హిందూ దేవాలయం**, అమెరికాలోని ఒహియో రాష్ట్ర రాజధాని సిన్సినాటిలో ఉన్న హిందూ దేవాలయం. సిన్సినాటి మెట్రోపాలిటన్ ఏరియాలోని హిందువులు ప్రతినిత్యం ఇక్కడికి వస్తుంటారు. హిందూమత, సాంస్కృతిక వారసత్వాన్ని సంరక్షించడం, వాటిని ఆచరించటం, పెంపొందించడంతోపాటు దేవాలయ భక్తులు, గ్రేటర్ సిన్సినాటి ప్రాంతంలో నివసిస్తున్న హిందూ కుటుంబాల మతపరమైన, ఆధ్యాత్మిక అవసరాలను తీర్చడంకోసం ఈ దేవాలయం నిర్మించబడింది. ఇక్కడ ప్రధాన హిందూ పండుగలన్నీ జరుపబడుతాయి.

## చరిత్ర
సిన్సినాటిలో ఒక హిందూ దేవాలయం నిర్మించాలని అక్కడి ప్రవాస భారతీయులు నిర్ణయించుకున్నారు. అనేక సంవత్సరాల ప్రణాళిక, నిర్మాణం తర్వాత 1997, మే నెలలో ఈ దేవాలయం తెరవబడింది. I-275 ఎక్స్‌ప్రెస్‌వేకి దగ్గరగా ఉన్న 100 ఎకరాల ప్థలంలో ఈ దేవాలయాన్ని నిర్మించారు. అనేక భారతీయ వంటకాలకు పేరొందిన *టేస్ట్ ఆఫ్ ఇండియా* అనే ఒక కార్యక్రమం ఇక్కడ జరుపబడింది. ఆ సమయంలో మిడ్‌వెస్ట్‌లో నిర్వహించిన అతిపెద్ద భారతీయ పండుగగా ఇది గుర్తింపు పొందింది.

## ప్రతిష్ఠాపన
ఈ దేవాలయంలో పదహారు మంది దేవుళ్ళు కొలువై ఉన్నారు. భారతదేశానికి చెందిన అత్యంత ప్రశంసలు పొందిన శిల్పులచే చెక్కడడిన ఒకే పరిమాణంలో, అత్యున్నత సౌందర్యం కలిగిన పన్నెండు మంది దేవతలు ఒకే వేదికపై ప్రతిష్ఠించబడ్డారు. దేవత ప్రాణ్ ప్రతిష్ట మహోత్సవం చాలా రోజులపాటు వేద మంత్రాలతో, ఏడుగురు పండిత పూజారులు, భక్తులతో జరుపబడింది. దేవాలయ విస్తరణ తరువాత మరో నాలుగురు దేవతలు ప్రతిష్ఠించబడ్డారు. దేవాలయ స్థాపనకు ముందు, భక్తులు 15 సంవత్సరాలకు పైగా ఒక చిన్న ఇంటి నేలమాళిగతో సహా వివిధ ప్రదేశాలలో పూజలు నిర్వహించారు.

## సౌకర్యాలు
ఈ దేవాలయంలో సాంస్కృతిక, ఇతర వేడుకల కోసం గ్రౌండ్ ఫ్లోర్ లో ఒక పెద్ద హాలు, పెద్ద ప్రొఫెషనల్ కిచెన్ ఉంది. హిందూ గ్రంథాలయం, టెంపుల్ ఆఫీస్, ఒక చిన్న సమావేశ మందిరం, విశ్రాంతి గదులు ఉన్నాయి. పై అంతస్తులో దేవాలయ గిఫ్ట్స్ షాప్ కూడా ఉంది. 

## మూలాలు

వర్గం:హిందూ దేవాలయాలు, అమెరికా
వర్గం:1997 స్థాపనలు
లగ్నాజిత చక్రవర్తి

**లగ్నాజిత చక్రవర్తి**, బెంగాలీ గాయని, నటి. చోటూష్‌కోన్ సినిమాలో "*బసంతో* ఈషే గెచే (ఫిమేల్ వెర్షన్)" అనే పాటతో గుర్తింపు పొందింది.

## జననం
లగ్నాజిత పశ్చిమ బెంగాల్ రాష్ట్రం కోల్‌కతాలోని బెంగాలీ కుటుంబంలో జన్మించింది. కోల్‌కతా నగరం, పథ భవన్ లోని నవ నలంద హైస్కూల్ నుండి పాఠశాల లోనూ, సెయింట్ జేవియర్స్ కళాశాల లోనూ చదువు పూర్తిచేసింది. కోల్‌కతా నుండి యుఎస్ సంగీత పర్యటన చేసిన అతి పిన్న వయస్కులలో లగ్నాజిత ఒకరు.

## నటన
సహనటుడు శ్రీనంద శంకర్‌తో కలిసి *జోడి బోలో హయాన్* అనే బెంగాలీ సినిమాలోని ఒక పాత్రలో నటించింది. అందులో మీర్, అనిర్బన్ భట్టాచార్య, సయన్, పౌలోమి బసు తదితరులు నటించారు.

## డిస్కోగ్రఫీ
**సినిమాలు:**

**ఆల్బమ్‌లు:**

## సినిమాలు

## ప్రకటన
బెంగాలీ గాయని సోమ్లతా ఆచార్య చౌదరితో కలిసి కలరోసో చీరల ప్రింట్ ప్రకటనలో నటించింది.

## మూలాలు

వర్గం:బెంగాలీ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు
మిన్నసోటా హిందూ దేవాలయం

**మిన్నసోటా హిందూ దేవాలయం**, అమెరికాలోని మిన్నసోటా రాష్ట్ర రాజధాని మిన్నియాపాలిస్ మెట్రోపాలిటన్ ఏరియాలో ఉన్న హిందూ దేవాలయం. 43,000 చదరపు అడుగుల స్థలాన్ని కలిగి ఈ దేవాలయం యునైటెడ్ స్టేట్స్‌లోని అతిపెద్ద హిందూ దేవాలయాలలో ఒకటిగా నిలిచింది. 

## చరిత్ర
1979లో అరుణ్ షిరోల్ ఆధ్వర్యంలో నిర్మాణం జరిగింది. 1983లో డా. కుముద్ & శశికాంత్ సానే ఆధ్వర్యంలో స్థాపించబడింది. ఆ తరువాతి సంవత్సరాలలో విరాళాల రూపంలో దేవతామూర్తుల విగ్రహాలు ఇవ్వబడ్డాయి.

21 చిన్న గుడులు నిర్మించడంకోసం హిందూ దేవాలయం కూల్చివేయబడింది. ప్రస్తుతం, దేవాలయం ప్రక్కనే ఉన్న 60 ఎకరాల వ్యవసాయ భూమిని కమ్యూనిటీ ఉపయోగం కోసం సీనియర్ హౌసింగ్, కాండోస్, స్టాఫ్ క్వార్టర్స్, స్కూల్ సోలార్ ఎనర్జీ ఫామ్, యోగా రిట్రీట్ సెంటర్ వంటి వాటిని అభివృద్ధి చేయనున్నారు.

## ఇతర వివరాలు
ఇక్కడున్న 40,000 మంది హిందువులకు ఆధ్యాత్మిక కేంద్రగా ఉన్న ఈ దేవాలయం, ఒకేసారి 5,000 మంది వ్యక్తులకు వసతి కల్పించే సామర్థ్యాన్ని కలిగి ఉంది. ఇక్కడ ప్రధాన హిందూ పండుగలన్నీ జరుపబడుతాయి.

## మూలాలు

వర్గం:హిందూ దేవాలయాలు, అమెరికా
వర్గం:1983 స్థాపితాలు
ఒమాహా హిందూ దేవాలయం

**ఒమాహా హిందూ దేవాలయం**, అమెరికాలోని నెబ్రాస్కా రాష్ట్ర రాజధాని ఒమాహాలో ఉన్న హిందూ దేవాలయం. ఒమాహా మెట్రోపాలిటన్ ప్రాంతంలోని హిందూ భక్తులుగా ఆధ్యాత్మిక కేంద్రంగా ఉంది. ఈ దేవాలయానికి చెందిన చాలామంది హిందూ సభ్యులు ఒమాహా ప్రాంతంలో మెడికల్, ఇంజినీరింగ్, కంప్యూటర్ సైన్స్ రంగాలలో ఉన్నారు. వారిలో అనేకమంది నెబ్రాస్కా విశ్వవిద్యాలయం, క్రైటన్ విశ్వవిద్యాలయంలో చదువుతున్నారు. సభ్య జనాభాలో 98% మంది భారతీయ సంతతికి చెందినవారు కాగా మిగిలిన 2% మంది నేపాలీలు ఉన్నారు.

## చరిత్ర
1970ల నుండి, హిందువులు నెబ్రాస్కా-లింకన్, ఒమాహా విశ్వవిద్యాలయాలలో ఇంజనీరింగ్, మెడికల్ ఫీల్డ్స్‌లో చదవడానికి నెబ్రాస్కాకు వెళ్ళేవారు. హిందూ దేవాతారాధన కోసం వాళ్ళు కొందరి ఇళ్ళల్లో అనధికారిక సమావేశాలు జరుపుకునేవారు.

1993లో, వెస్ట్ ఒమాహాలో ఒక పాత ఇటాలియన్ రెస్టారెంట్‌ను కొనుగోలు చేసిన తర్వాత దాని స్థానంలో దేవాలయం నిర్మాణ ప్రణాళిక చేయబడింది. 2004 ఆగస్టు 30న దేవాలయ నిర్మాణం పూర్తయింది, ప్రాణ్ పృష్ఠిష్ట కార్యక్రమం కూడా జరిగింది. 2012లో సిక్కు దేవాలయంలో కాల్పులు జరిగినపుడు అక్కడి బాధితుల కోసం ఈ దేవాలయంలో పూజలు నిర్వహించబడ్డాయి.

## రూపకల్పన
పాడుబడిన ఇటాలియన్ రెస్టారెంట్‌ను కొనుగోలు చేసిన తరువాత దేవాలయాన్ని నిర్మించడానికి 11 మంది భారతీయ శిల్పులు నియమించబడ్డారు. దేవాలయ మొత్తం పునర్నిర్మాణం, శిల్పకళా ఖర్చులు $1.2 మిలియన్లు అయింది. ఈ దేవాలయంలో హిందూ దేవతలతో అలంకరించబడిన అనేక స్తంభాలు, లోపలి ప్రధాన గర్భగుడిలో 2.5 టన్నుల వినాయకుడి విగ్రహాన్ని ఉన్నాయి. ఫలహారశాల, లైబ్రరీ, తరగతి గది, యోగా కోసం గదులు, ప్రార్థనా మందిరం కూడా ఉన్నాయి. ఇక్కడ ఆదివారం పాఠశాల తరగతులు నిర్వమించబడుతాయి.

## స్వచ్ఛంద కార్యక్రమాలు
2001 గుజరాత్ భూకంపం సమయంలో భూకంప బాధితుల కోసం $35,000 సేకరించారు. ఎయిడ్స్‌పై అవగాహన పెంచేందుకు వార్షిక ఆరోగ్య శిబిరం నిర్వహిస్తోంది. హిందూధర్మం గురించి ప్రజలకు అవగాహన కల్పిస్తుంది. 2019లో, మిస్సిస్సిప్పి నది వరదల కోసం $54,000 నిధులను సేకరించేందుకు హిందూ దేవాలయం మధ్యాహ్న భోజనాన్ని నిర్వహించింది. హిందూ దేవాలయంలో జరిగిన వేడుకలో గవర్నర్ రికెట్స్‌కు చెక్కును కూడా అందించింది.

## మూలాలు

వర్గం:హిందూ దేవాలయాలు, అమెరికా
వర్గం:2004 స్థాపితాలు
సెయింట్ లూయిస్ హిందూ దేవాలయం

**సెయింట్ లూయిస్ హిందూ దేవాలయం**, అమెరికాలోని బాల్విన్, మిస్సౌరీలో ఉన్న హిందూ దేవాలయం. సెయింట్ లూయిస్ ప్రాంతంలో నివసిస్తున్న 14,000 మంది హిందువులకు ఆధ్యాత్మిక కేంద్రంగా ఉంది.

## చరిత్ర
1988లో మిస్సౌరీలో సెయింట్ లూయిస్‌లోని హిందూ దేవాలయ సంస్థ నాట్ ఫర్ ప్రాఫిట్ ఆర్గనైజేషన్‌గా అధికారికంగా నమోదు చేయబడింది. 1990 ఏప్రిల్ 21న భూమి పూజతో దేవాలయ శంకుస్థాపన ప్రారంభమైంది. 1991 నవంబరు 8న దేవాలయ నిర్మాణం పూర్తయింది. మొదట్లో దేవుళ్ళ చిత్రపటాలు ఏర్పాటుచేశారు, 1995లో ఆ చిత్రపటాల స్థానంలో దేవతామూర్తలు విగ్రహాలు ప్రతిష్ఠించబడ్డాయి. 1991లో మొదటగా మహాత్మాగాంధీ కల్చరల్ సెంటర్ భవనం నిర్మించబడింది. 2000లో, గోపురంపై శిల్పాలను చెక్కడానికి భారతదేశం నుండి అనేకమంది శిల్పులు వెళ్ళారు. 2008లో, సెయింట్ లూయిస్ హిందూ దేవాలయాన్ని విస్తరించేందుకు సమీపంలో $3 మిలియన్లతో గృహ సముదాయాన్ని కొనుగోలు చేసింది. కొత్తగా సేకరించిన భూమి చుట్టూ గోడ నిర్మించడానికి 2012లో, స్థానిక సబ్‌డివిజన్, దేవాలయం ఒక ఒప్పందానికి వచ్చాయి.

## క్యాంపస్
ఈ దేవాలయ ప్రాంగణంలో పూజా స్థలం, సాంస్కృతిక కేంద్రం, రిసెప్షన్ ప్రాంతం, ఫలహారశాల, లైబ్రరీ, పార్కింగ్ స్థలం, ఆడిటోరియం మొదలైనవి ఉన్నాయి.

## విధ్వంసం
2003లో, ఇద్దరు విధ్వంసకారులు మోలోటోవ్ కాక్‌టెయిల్‌లను దేవాలయం ముందు తలుపుల వద్ద విసిరారు, కానీ ఎటువంటి గాయాలు కాలేదు, అనుమానితులను తర్వాత పట్టుకున్నారు.

## మూలాలు

వర్గం:హిందూ దేవాలయాలు, అమెరికా
వర్గం:1991 స్థాపితాలు
పరికిపండ్ల నరహరి

**పరికిపండ్ల నరహరి** 2001 బ్యాచ్‌కు చెందిన ఐఏఎస్‌ అధికారి, రచయిత, పాటల రచయిత. అయన ప్రస్తుతం మధ్యప్రదేశ్ ప్రభుత్వ మున్సిపల్‌ పరిపాలనా శాఖ కమిషనర్‌‌గా బాధ్యతలు నిర్వహిస్తున్నాడు. స్వచ్ఛ భారత్ మిషన్ 2014లో ప్రారంభమైంది. స్వచ్ఛ భారత్‌లో భాగంగా దేశంలోని నగరాల్లో నిర్వహించిన స్వచ్ఛ సర్వేక్షణ్ లో ఇండోర్ 2016లో జాతీయస్థాయిలో 25 స్థానంలో నిలిచింది. ఈసమయంలో ఇండోర్‌ కలెక్టర్‌గా పనిచేస్తున్న నరహరి తన వినూత్న ఆలోచనలతో ఎన్నో సవాళ్లను, అడ్డంకులను ఎదురుకొని 2017లో ఇండోర్‌ దేశంలో మొదటి ర్యాంకు సాధించింది. 
## జననం, విద్యాభాస్యం
పి. నరహరి స్వగ్రామం వరంగల్ జిల్లా, హసన్‌పర్తి మండలం, చింతగట్టు. ఆయన కుటుంబం 1966లో అక్కడి నుండి పెద్దపల్లి జిల్లా (అప్పటి కరీంనగర్ జిల్లా), బసంత్‌నగర్‌కు వలస వచ్చి ఇక్కడ స్థిరపడ్డారు. ఆయన బసంత్‌నగర్‌లో 1975 మార్చి 1న పరికిపండ్ల సత్యనారాయణ, సరోజ దంపతుల మూడో సంతానంగా జన్మించాడు. ఆయన తండ్రి బసంత్‌నగర్‌లో టైలర్‌గా (దర్జీ) పనిచేస్తూ కుటుంబాన్ని పోషిస్తూ, పిల్లలను (ఐదుగురు కుమారులు, ఒక కుమార్తె) కష్టపడి చదివించాడు. నరహరి ప్రాథమిక విద్యాభాస్యం బసంత్‌నగర్‌లో, ఆంధ్రప్రదేశ్ రాష్ట్రం, కృష్ణా జిల్లా, నిమ్మకూరులోని ప్రభుత్వ రెసిడెన్షియల్‌ కళాశాలలో ఇంటర్మీడియట్ (ఎంపీసీ) పూర్తి చేసి హైదరాబాద్ తిరిగి వచ్చి వాసవి కళాశాలలో మెకానికల్‌ ఇంజనీరింగ్‌ పూర్తి చేశాడు.

## వృత్తి జీవితం
పి. నరహరి 1998లో అడ్వాన్స్ రీసర్చ్ విభాగంలో సైంటిస్ట్‌గా పనిచేస్తూ సివిల్స్ కు ప్రిపేర్ అయ్యి 1999లో సివిల్స్ పరీక్షలు మొదటిసారి రాశాడు. మొదటి ప్రయత్నంలో నిరాశ ఎదురైనా ఉద్యోగం చేస్తూనే ఆయన సివిల్స్‌కు ప్రిపేరై 2001లో రెండో ప్రయత్నంలో జాతీయ స్థాయిలో 78 ర్యాంక్ సాధించి మధ్యప్రదేశ్‌ క్యాడర్ ఐఏఎస్ అధికారిగా ఎంపికయ్యాడు. ఆయన ముస్సోరిలో శిక్షణ పూర్తి చేసుకొని 2002 మేలో మధ్యప్రదేశ్‌లోని చింద్వారాలో అసిస్టెంట్ కలెక్టర్‌గా తొలి పోస్టింగ్ పొందాడు.
### నిర్వహించిన విధులు
*అసిస్టెంట్ కలెక్టర్‌ - చింద్వారా (2002)
*అసిస్టెంట్ కలెక్టర్ & సిటీ మేజిస్ట్రేట్ - గ్వాలియర్ (2003)
*సబ్ డివిజినల్ ఆఫీసర్ (రెవెన్యూ) - ఇండోర్ (2004)
*ఇండోర్ మునిసిపల్ కమీషనర్ (2005)
* మహిళా & శిశు సంక్షేమ శాఖ కార్యదర్శి (2006)
* చింద్వారా జిల్లా పరిషత్ సి.ఈ.ఓ (2007)
*సియోని జిల్లా కలెక్టర్ ( 2007 ఆగస్టు 9) 
*సింగరౌలి జిల్లా కలెక్టర్ (2009)
*గ్వాలియర్ జిల్లా కలెక్టర్ (2011)
*ఇండోర్ జిల్లా కలెక్టర్ (2015)
*ఆర్ధిక శాఖ కార్యదర్శి, సమాచార పౌరసంబంధాల కమిషనర్‌, ఐసీడీఎస్ కమిషనర్‌
* మఖంలాల్ చతుర్వేది నేషనల్ యూనివర్సిటీ వైస్ ఛాన్సలర్ - (8 జనవరి - 2019 ఫిబ్రవరి 25, 19 ఏప్రిల్ - 2020 మే 21)

## పాటల రచయితగా
### హిందీ పాటలు

### తెలుగు పాటలు

## మూలాలు

వర్గం:1975 జననాలు
వర్గం:ఐ.ఏ.ఎస్.ఆఫీసర్లు
తెలంగాణ రాష్ట్ర ఉత్తమ ఉపాధ్యాయ పురస్కారాలు-2020

**తెలంగాణ రాష్ట్ర ఉత్తమ ఉపాధ్యాయ పురస్కారాలు**, అనేది జాతీయ ఉపాధ్యాయుల దినోత్సవం సెప్టెంబరు 5న తేదీన ఎంపికచేసిన ఉత్తమ ఉపాధ్యాయులకు తెలంగాణ ప్రభుత్వం అందించే పురస్కారం. రాష్ట్రంలోని ప్రభుత్వ పాఠశాలల్లో ఉత్తమ సేవలు అందించిన ఉపాధ్యాయులను ఎంపికచేసి వారికి రూ.10 వేల నగదుతోపాటు సర్టిఫికెట్‌, మెడల్‌ అందజేసి సన్మానిస్తారు.

2020 పురస్కారాలలో భాగంగా సెప్టెంబరు 4న రాష్ర్ట ప్రభుత్వం ఉత్తమ టీచర్లు, లెక్చరర్లు, ప్రొఫెసర్ల జాబితా విడుదల చేసింది. ఇందుకు సంబంధించిన జీవోను విద్యాశాఖ ప్రత్యేక ప్రధాన కార్యదర్శి చిత్రా రామచంద్రన్‌ జారీచేసింది. స్కూల్ ఎడ్యుకేషన్ పరిధిలో 48 మంది, వర్సిటీల పరిధిలో 12 మంది, స్పెషల్ కేటగిరీలో ఒకరు ఈ అవార్డులకు ఎంపికయ్యారు. స్కూల్ ఎడ్యుకేషన్ పరిధిలో జీహెచ్‌ఎంలు, ప్రిన్సిపాల్స్ 12 మంది.. ఎస్ఏ, ఎల్ఎఫ్ఎల్ హెచ్ఎం కోటాలో 23 మంది, ఎస్టీజీ/ పీఈటీ/ఎల్పీ/డైట్ కోటాలో 13మంది ఎంపిక కాగా, వీరితో పాటు ఉస్మానియా విశ్వవిద్యాయం నుంచి ఐదుగురు, కాకతీయ విశ్వవిద్యాలయం నుంచి నలుగురు, తెలుగు విశ్వవిద్యాయలం, తెలంగాణ విశ్వవిద్యాలయం, శాతవాహన విశ్వవిద్యాలయంల నుండి ఒక్కొక్కరు, పీడీ కేటగిరిలో ఒకరు ఎంపికయ్యారు. జడ్చర్ల డిగ్రీ కాలేజీలో లెక్చరర్ గా పనిచేస్తున్న సదాశివయ్య స్పెషల్ అవార్డుకు ఎంపికయ్యాడు. కరోనా నేపథ్యంలో అవార్డులను డీఈవోల ద్వారా ఉపాధ్యాయుల ఇంటివద్దే అందించారు.

## పురస్కార గ్రహీతలు
### ఉపాధ్యాయులు

### స్కూల్‌ అసిస్టెంట్‌ /ఎల్‌ఎఫ్‌ఎల్‌ హెడ్‌మాస్టర్‌

### ఎస్‌జీటీ/పీఈటీ/ఎల్పీ క్యాటగిరి

### యూనివర్సిటీలలో ఉత్తమ టీచర్లు

### కాకతీయ యూనివర్సిటీ

### తెలంగాణ వర్సిటీ

### స్పెషల్‌ అవార్డు

## ఇవికూడా చూడండి
* తెలంగాణ రాష్ట్ర ఉత్తమ ఉపాధ్యాయ పురస్కారాలు-2021
* తెలంగాణ రాష్ట్ర ఉత్తమ ఉపాధ్యాయ పురస్కారాలు-2022
* తెలంగాణ రాష్ట్ర ఉత్తమ ఉపాధ్యాయ పురస్కారాలు-2023

## మూలాలు

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు
వర్గం:పురస్కార గ్రహీతలు
గడల శ్రీనివాసరావు

**గడల శ్రీనివాసరావు** తెలంగాణ రాష్ట్రానికి చెందిన ప్రభుత్వ ఉద్యోగి. ఆయన మే 2018 నుండి 2023 డిసెంబర్ వరకు తెలంగాణ రాష్ట్ర ప్రజారోగ్యశాఖ డైరక్టర్‌గా విధులు నిర్వహించాడు.
## జననం, విద్యాభాస్యం
గడల శ్రీనివాసరావు 1975లో తెలంగాణ రాష్ట్రం, ఖమ్మం జిల్లా, కొణిజర్ల మండలం, తనికెళ్ల గ్రామంలో గడల సూర్యనారాయణ, సత్యవతి దంపతులకు జన్మించాడు. ఆయన ప్రాథమిక విద్య అంతా ఇంట్లోనే పూర్తి చేసి తర్వాత, నేరుగా అశ్వాపురంలో ఆరో తరగతిలో చేరి, భద్రాచలం, ఏన్కూరులో రెసిడెన్షియల్‌ పాఠశాలలో ఏడో తరగతిలో చేరి హైస్కూల్‌ విద్య పూర్తి చేశాడు. శ్రీనివాసరావు ఖమ్మంలోని శారదా కాలేజీలో ఇంటర్మీడియట్ (బైపీసీ) లో చేరి ఎంసెట్‌లో 439వ ర్యాంక్‌ సాధించాడు. ఆయన తరువాత ఉస్మానియా వైద్య కళాశాలలో ఎంబీబీఎస్‌ చేసి, తర్వాత పీజీ పూర్తి చేశాడు.

## వృత్తి జీవితం
గడల శ్రీనివాసరావు ఎంబీబీఎస్‌ తర్వాత ప్రజారోగ్య రంగంలో స్పెషలైజేషన్‌ కోర్స్ పూర్తి చేసి ప్రభుత్వ సర్వీస్‌లో చేరి ఉస్మానియా మెడికల్‌ కాలేజీ పబ్లిక్‌ హెల్త్‌ కమ్యూనికేషన్‌ డిపార్ట్‌మెంట్‌లో పనిచేశాడు. ఆయన వరంగల్‌లో 2004లో మున్సిపల్‌ హెల్త్‌ ఆఫీసర్‌గా, ఎన్‌హెచ్‌ఎం ఫస్ట్‌ ప్రోగ్రామ్‌ మేనేజర్‌గా, అసిస్టెంట్ మెడికల్ హెల్త్ ఆఫీసర్‌గా, సెక్రటేరియట్ లో ప్రిన్సిపాల్ సెక్రటరీ పీవీ రమేష్ దగ్గర ఓఎస్డిగా పలు హోదాల్లో పనిచేసి 2018లో పబ్లిక్‌ హెల్త్‌ డైరెక్టర్‌గా నియమితుడయ్యాడు. గడల శ్రీనివాసరావు ప్రజారోగ్య సంచాలకుడిగా ఉన్న సమయంలో కోవిడ్ 19 పరిస్థితులను సమర్ధవంతంగా నిర్వహించాడు. గడల శ్రీనివాసరావును 2023 డిసెంబరు 20న తెలంగాణ డైరక్టర్ ఆఫ్ హెల్త్ పదవి నుండి ప్రభుత్వం బదిలీ చేసింది.

## జీఎస్‌ఆర్‌ చారిటబుల్‌ ట్రస్ట్‌
గడల శ్రీనివాసరావు తన తండ్రి గడల సూర్యనారాయణ మరణాంతరం ఆయన జ్ఞాపకార్థం **జీఎస్‌ఆర్‌ చారిటబుల్‌ ట్రస్ట్‌** పేరిట ట్రస్ట్‌ను స్థాపించి ద్వారా పేద విద్యార్థులకు విద్య, వైద్యం, ఉపాధి మార్గాలు, సామాజిక సేవా కార్యక్రమాలను నిర్వహిస్తున్నాడు.

## మూలాలు

వర్గం:ఖమ్మం జిల్లా వ్యక్తులు
వర్గం:ఖమ్మం జిల్లా వైద్యులు
పాతాళేశ్వర మందిరం

**పాతాళేశ్వర మందిరం** భారతదేశంలోని బీహార్‌లోని హాజీపూర్ నగరంలో ఉన్న ఒక హిందూ దేవాలయం. శివుడికి అంకితం చేయబడిన ఈ దేవాలయం హాజీపూర్‌లోని జాధువా రోడ్‌లో ఉంది. 
## ప్రధాన దైవం
శివుడి ప్రతిరుపమైన శివలింగం ఇక్కడ స్వయంభువుగా వెలిసింది. లింగ రూపంలోనే ఇక్కడి దైవాన్ని ప్రజలు ఆరాధిస్తారు.
## పండుగలు
ఆలయ ప్రధాన దైవం 'శివుడు'. ఇక్కడ శివరాత్రిని ఘనంగా జరుపుకుంటారు. ఇది ప్రతి సంవత్సరం శివుని గౌరవార్థం జరుపుకునే హిందూ పండుగ. 'హేరత్', 'హరరాత్రి', 'శివరాత్రి, మహాశివరాత్రి అనేవి ఈ పండుగకు ఉన్న ఇతర పేర్లు. శివుడు లింగ రూపం దాల్చిన రాత్రిని శివరాత్రి పండుగగా జరుపుకుంటారు. ఇది ప్రతి సంవత్సరం హిందూ క్యాలెండర్‌లోని మాఘ లేదా ఫాల్గుణ మాసం 13వ/14వ రోజు జరుపుకుంటారు. భారతదేశంలోని వివిధ జాతి-భాషా సమూహాలు అనేక విభిన్న క్యాలెండర్‌లను అనుసరిస్తున్నందున, మాసం, తిథి పేరు భారతదేశం అంతటా ఒకే విధంగా లేవు. విక్రమ శకం ప్రకారం శాలివాహన లేదా గుజరాతీ విక్రమ లేదా ఫాల్గుణ ప్రకారం మాఘ మాసంలోని కృష్ణ పక్షం లో జరుపుకుంటారు.
## పాతాళేశ్వర మందిరం ప్రాముఖ్యత
ఇక్కడి శివలింగం స్వయంభువుగా వెలిసింది. అంటే లింగం దానంతటదే మట్టిలోంచి బయటకు వచ్చింది. ప్రతి సంవత్సరం శివరాత్రి నాడు ఇక్కడ ఘనంగా వేడుకలు జరుగుతాయి.
## మూలాలు


వర్గం:దేవాలయాలు
వర్గం:బీహార్
గెటప్ శ్రీను

**గెటప్ శ్రీను** తెలుగు భాషా నటుడు, స్టాండ్-అప్ కమెడియన్, ఆయన తెలుగు ఈ టివిలో ప్రసారమవుతున్న *[[జబర్దస్త్ (హాస్య ప్రదర్శన)|జబర్దస్త్]]*, *ఎక్స్‌ట్రా జబర్దస్త్* కార్యక్రమాల్లో హాస్యకరమైన పాత్రలలో నటనకుగాను, తన గెటప్ లతో మంచి గుర్తింపునందుకున్నాడు.
## జననం, విద్యాభాస్యం
గెటప్ శ్రీను 1984 డిసెంబర్ 12న ఆంధ్రప్రదేశ్ రాష్ట్రం, పశ్చిమ గోదావరి జిల్లా, ఆకివీడు మండలం, చినమిల్లిపాడు గ్రామ శివారులోని కాళింగపేటలో జన్మించాడు. ఆయన డిగ్రీ వరకు చదువుకున్నాడు.

## సినీ జీవితం
గెటప్ శ్రీను ఉన్నత చదువులకోసం హైదరాబాద్ వచ్చి సినిమాలపై ఆసక్తితో సినీరంగం వైపు అడుగుపెట్టాడు. ఆయన ఈ టీవీలో ప్రసార మయ్యే 'జబర్‌దస్త్' షో లో వేణు టీంలో కంటెస్టెంట్ గా ఎంట్రీ ఇచ్చి అతి తక్కువ కాలంలోనే మంచి నటుడిగా గుర్తింపు తెచ్చుకొని సుడిగాలి సుదీర్ తో జత కట్టిన తర్వాత శ్రీను గెటప్ శ్రీనుగా తన నటనతో తన గెటప్ లతో మంచి గుర్తింపునందుకున్నాడు. గెటప్ శ్రీను 2014లో విడుదలైన దిక్కులు చూడకు రామయ్య సినిమాతో నటుడిగా సినీ రంగంలోకి అడుగుపెట్టాడు.
### నటించిన చిత్రాలు

## వెబ్ సిరీస్
* ఆహా నా పెళ్ళంట

## మూలాలు

## బయటి లింకులు
* 
వర్గం:1984 జననాలు
వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:పశ్చిమ గోదావరి జిల్లా టెలివిజన్ నటులు
వర్గం:పశ్చిమ గోదావరి జిల్లా సినిమా నటులు
సమీర్ శర్మ

**సమీర్ శర్మ** 1985 బ్యాచ్ కు చెందిన ఐఏఎస్ అధికారి. ఈయనకు పబ్లిక్, కార్పొరేట్ సంస్థల నిర్వహణలో మంచి అనుభవం ఉంది. ఈయన ఉమ్మడి ఆంధ్రప్రదేశ్ లో ఆప్కో, ఐటీడీసీ సిఎండిగా పనిచేశాడు. 2021 సెప్టెంబరులో ఆంధ్రప్రదేశ్ ప్రధాన కార్యదర్శిగా నియమితుడయ్యాడు. ఈయనకు ముందు ఈ పదవిలో ఉన్న ఆదిత్యనాథ్ దాస్ పదవీ విరమణ చేశాడు.

## జీవిత విశేషాలు
ఈయన కమ్యూనిటీ ప్లానింగ్ లో మాస్టర్స్ డిగ్రీ ఉంది. మాస్టర్స్ డిగ్రీ పూర్తి చేసినప్పుడు అత్యుత్తమ విద్యార్థిగా గుర్తింపబడ్డాడు. అమెరికాలో ఇదే అంశంపై పి.హెచ్.డీ కూడా చేసాడు. కంచి లో శంకరాచార్య విశ్వవిద్యాలయం నుండి డి.లిట్ పట్టా కూడా అందుకున్నాడు.

## వృత్తి
**సమీర్ శర్మ** 1985 బ్యాచ్ కు చెందిన ఐఏఎస్ అధికారి. ఈయనకు 37 ఏళ్ళకు పైగా పబ్లిక్, ప్రైవేటు సంస్థల్లో పనిచేసిన అనుభవం ఉంది. కేంద్ర రాష్ట్ర ప్రభుత్వాల్లో పనిచేశాడు. ఉమ్మడి ఆంధ్రప్రదేశ్ లో విజయవాడ, విశాఖపట్నం, హైదరాబాదు మునిసిపల్ కమీషనర్ గా పనిచేశాడు. ముఖ్యంగా విజయవాడ, హైదరాబాదు మునిసిపల్ కార్పొరేషన్లను ఆర్థికంగా పరిపుష్టి చేయడంలో కీలకపాత్ర వహించాడు.

కేంద్రప్రభుత్వం తలపెట్టిన స్మార్ట్ సిటీస్ మిషన్, అమృత్, ప్రపంచ బ్యాంకు నిధులతో పట్టణాభివృద్ధి మొదలైన కార్యక్రమాలకు డైరెక్టరుగా వ్యవహరించాడు.

ఈయన Smart Cities Unbundled, A Textbook on urban planning Geography అనే రెండు పుస్తకాలు కూడా రాశాడు.

## మూలాలు
రాచెల్ వీజ్

**రాచెల్ వీజ్** (ఆంగ్లం: Rachel Weisz) నటిగా, నిర్మాతగా, సంగీత విభాగంలో ప్రదర్శకురాలిగా, దర్శకురాలిగా సినీరంగంలో పనిచేసింది. రాచెల్ వీజ్ సినీరంగంలో ది కాన్స్టాంట్ గార్డెనర్ సినిమా 2005లో, ది లోబ్టర్ సినిమా 2015లో, ది ఫౌంటైన్ సినిమా 2006లో, డిసోబోడియెన్సెన్ సినిమా 2017లో గుర్తింపు తెచ్చుకుంది. 2005లో *ది కాన్ స్టాంట్ గార్డనర్* ఆమె నటనకు ఉత్తమ సహాయ నటిగా అకాడమీ అవార్డు లభించింది. అనేక ప్రధాన చలన చిత్ర అవార్డులు కూడా ఆమెను వరించాయి.

## ప్రారంభ జీవితం
1970 మార్చి 7న లండన్ లోని వెస్ట్ మినిస్టర్ లో హంగరీకి చెందిన ఆస్ట్రియన్ సంతతికి చెందిన ఈడిత్ రూత్, జార్జ్ వైజ్ లకు జన్మించిన రాచెల్ హామ్ స్టెడ్ గార్డెన్ సబర్బన్ లో పెరిగారు. తల్లి మానసిక వైద్యురాలు, ఆమె తండ్రి ఒక ఇంజనీర్.రాచెల్ వీజ్ అసలు పేరు రాచెల్ హన్నా వీజ్ . రాచెల్ వీజ్ ని కెన్యా కాంప్‌బెల్, రాచెల్ వైజ్ అనే పేర్లతో కూడా పిలుస్తారు. "ఇంగ్లీష్ రోజ్"గా ప్రసిద్ధి చెందిన వీజ్ తన 14వ ఏట మోడలింగ్ ప్రారంభించింది. నార్త్ లండన్ కాలేజియేట్ స్కూల్, బెనెండెన్ స్కూల్,, సెయింట్ పాల్స్ గర్ల్స్ స్కూల్. తరువాత అతను కేంబ్రిడ్జ్ లోని ట్రినిటీ హాల్ లో చేరింది, అక్కడ అతను ఆంగ్లంలో డిగ్రీని పొందినది.విశ్వవిద్యాలయంలో చదువుకునే రోజులలో వివిధ విద్యార్థి నిర్మాణాల్లో ప్రదర్శనలు ఇవ్వటంతో సహా వీజ్ కేంబ్రిడ్జ్ విశ్వవిద్యాలయంలో విద్యార్థిగా నాటకరంగంలో పాల్గొంది . ఆమె 1990ల ప్రారంభంలో స్కార్లెట్, బ్లాక్ వంటి టెలివిజన్ షోలలో అతిథి పాత్రలు చేయడం ప్రారంభించింది, బ్రిడ్జ్ టాకింగ్ టంగ్స్ అనే విద్యార్థి నాటక బృందాన్ని సహ-స్థాపించినది, ఈ బృందం ఎడిన్‌బర్గ్ ఫ్రింజ్ ఫెస్టివల్‌కు మూడుసార్లు ఆహ్వానించబడింది, గార్డియన్ స్టూడెంట్ డ్రామా అవార్డును గెలుచుకుంది, నేషనల్ థియేటర్‌లో ప్రదర్శనకు ఆహ్వానించబడింది. 
## చలన చిత్రాలు
రాచెల్ వీజ్ 1994 చలనచిత్రం డెత్ మెషిన్‌లో తన చలనచిత్ర రంగ ప్రవేశం చేసింది, అయితే ఆమె సంచలనాత్మక పాత్ర 1996 చలనచిత్రం చైన్ రియాక్షన్‌లో వచ్చింది, ఇది ది మమ్మీ, 1999లో ది మమ్మీ చిత్రాల పరంపరలో ఎవెలిన్ కర్నాహన్-ఓ'కానెల్‌గా ప్రసిద్దురాలు అయినది . రాచెల్ వీజ్ మొదటిసారి 2003 లో ది షాప్ ఆఫ్ థింగ్స్ (The Shape of Things) చిత్రాన్ని నిర్మించింది. రాచెల్ వీజ్ మొదటిసారి 1996 లో చైన్ రిక్షన్ (Chain Reaction) సినిమాకి సంగీత విభాగంలో ప్రదర్శకురాలిగా పనిచేసింది. రాచెల్ వీజ్ 2010 లో ది థిఫ్ (The Thief) సినిమాతో దర్శకురాలిగా ప్రజలకు పరిచయం అయింది. తను ఇప్పటివరకు నిర్మాతగా 3, సంగీత విభాగంలో ప్రదర్శకురాలిగా 4, దర్శకురాలిగా 1 సినిమాలు చేసింది. తన కెరీర్ లో వివిధ సినిమాలకి 45 పురస్కారాలు గెలుచుకోగా, 92 అవార్డులకు నామినేట్ అయ్యింది. 2006 సంవత్సరంలో ఆస్కార్ కి ది కాన్ స్టాంట్ గార్డనర్ (2005)లో నటనకు గాను అనేక ప్రధాన చలన చిత్ర పురస్కారాలతో పాటు ఉత్తమ సహాయ నటిగా అకాడమీ అవార్డును అందుకుంది.2010 జనవరిలో క్రిటిక్స్ గ్రూప్ ఫోరం అవార్డుల సందర్భంగా 2009 సంవత్సరానికి ఉత్తమ నటిగా ఆమె ఎంపికయ్యారు.
## మూలాలు


వర్గం:హాలీవుడ్ సినిమా తారలు
వర్గం:హాలీవుడ్ నటీమణులు
వర్గం:1970 జననాలు
అధీర్ రంజన్ చౌదరి

**అధీర్‌ రంజన్‌ చౌదరి** పశ్చిమ బెంగాల్ రాష్ట్రానికి చెందిన రాజకీయ నాయకుడు. ఆయన 1999లో బెర్హంపూర్ నుంచి లోక్‌సభకు ఎన్నికై తరువాత వరుసగా ఐదు సార్లు ఎంపీగా ఎన్నికై కేంద్ర రైల్వే సహాయ మంత్రిగా పని చేసి ప్రస్తుతం లోక్‌సభలో కాంగ్రెస్‌ పక్షనేతగా వ్యవహరిస్తున్నాడు.
## రాజకీయ జీవితం
అధీర్ రంజన్ చౌదరి  కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన పశ్చిమ బెంగాల్ కాంగ్రెస్ పార్టీలో ప్రణబ్ ముఖర్జీ, ప్రియరంజన్ దాస్ మున్షీ తర్వాత సీనియర్ నేత. ఆయన 1996లో తొలిసారిగా ఎమ్మెల్యేగా ఎన్నికై, తరువాత 1999లో జరిగిన పార్లమెంట్ ఎన్నికల్లో ముర్హీదాబాద్ జిల్లాలోని బెర్హంపూర్ నుంచి తొలిసారి లోక్‌సభ సభ్యుడిగా ఎన్నికయ్యాడు. అధీర్ రంజన్ చౌదరి బెర్హంపూర్ నుంచి వరుసగా ఐదు సార్లు ఎంపీగా ఎన్నికై 2012 అక్టోబర్ 28 నుండి 2014 మే 26 వరకు మన్మోహన్ సింగ్ మంత్రివర్గంలో కేంద్ర రైల్వే శాఖ సహాయ మంత్రిగా పని చేశాడు. ఆయన 2019లో పార్లమెంటు పబ్లిక్‌ అకౌంట్స్‌ కమిటీ (పిఏసి) ఛైర్మన్‌గా,  17వ లోక్‌సభలో కాంగ్రెస్‌ పక్షనేతగా నియమితుడయ్యాడు.

## మూలాలు

వర్గం:1956 జననాలు
వర్గం:భారత జాతీయ కాంగ్రెస్ నాయకులు
వర్గం:పశ్చిమ బెంగాల్ రాజకీయ నాయకులు
శ్యామామయి దేవాలయం

**ధామ్ శ్యామా కాళీ ఆలయం** బీహార్‌లోని దర్భంగాలో నిర్మించబడింది. ప్రతిరోజూ పెద్ద సంఖ్యలో భక్తులు ఈ ఆలయ దర్శనం చేసుకుంటారు. ఈ ఆలయాన్ని శ్యామ మాయి దేవాలయం అని కూడా అంటారు. ఇక్కడి ప్రధాన దైవం మహాంకాళి మాత. శ్మశానవాటిక ఘాట్ వద్ద మహారాజా రామేశ్వర్ సింగ్ చితిపై శ్యామ మాయి ఆలయం నిర్మించబడింది, ఇది ఒక అసాధారణమైన సంఘటన. మహారాజా రామేశ్వర్ సింగ్ దర్భంగా రాజ కుటుంబానికి చెందిన అన్వేషకుల రాజులలో ఒకరు. రాజు పేరు కారణంగా, ఈ ఆలయాన్ని రామేశ్వరి శ్యామ మయి అని పిలుస్తారు. ఈ ఆలయాన్ని 1933లో దర్భంగా మహారాజ్ కామేశ్వర్ సింగ్ స్థాపించాడు. 
## పండుగలు
గర్భగుడిలో, మహాకాళి విగ్రహం, వినాయకుడి విగ్రహాలు ప్రతిష్టించబడ్డాయి. మహాంకాలి తల్లి మెడలో ఉన్న పుర్రెల మాల హిందీ వర్ణమాలలోని అక్షరాలకు సమానమైనది. హిందీ వర్ణమాల సృష్టికి ప్రతీక కావడమే ఇందుకు కారణమని భక్తులు విశ్వసిస్తారు. ఈ ఆలయంలో జరిగే హారతికి విశిష్టత ఉంది. ఇక్కడికి వచ్చే భక్తులు ఆలయ హారతి కోసం గంటల తరబడి వేచి ఉంటారు. నవరాత్రుల సమయంలో, భక్తుల సంఖ్య పెరుగుతుంది, ఇక్కడ జాతర జరుగుతుంది.
## చరిత్ర
అమ్మవారి విగ్రహం ప్యారిస్ నుండి తెప్పించబడింది - ఈ విగ్రహం పారిస్ నుండి వచ్చిందని చరిత్రకారులు చెబుతున్నారు. మాత శ్యామా కాళి పాదాలను దర్శించుకోవడం వల్ల కోరికలు నెరవేరుతాయని భక్తుల నమ్మకం. విగ్రహం దగ్గర, ఒక రమణీయమైన రక్తిమ్ లేదా పసుపు వస్త్రం ఉంటుంది. ఈ మాహాకాళి విగ్రహం నాలుగు చేతులను కలిగి ఉంటుంది. సందర్శించే శరణార్థులను కుడి చేయి ఎల్లప్పుడూ ఆశీర్వదిస్తుంది. ఆలయ సముదాయం అంతా ఎప్పుడూ సందడిగా ఉంటుంది. జై శ్యామ మాయి జయఘోష్‌తో వాతావరణం ఉత్సాహంగా ఉంటుంది.
## పౌరాణిక కథ
ఈ ఆలయంలో కాళీ మాతను వైదిక, తాంత్రిక పద్ధతులతో పూజిస్తారు. సాధారణంగా హిందూధర్మంలో వివాహమైన జంట ఒక సంవత్సరం వరకు శ్మశాన వాటికకు వెళ్లరు. కానీ శ్మశాన వాటికలో నిర్మించిన ఈ ఆలయంలో, కొత్త జంట ఆశీర్వాదం కోసం రావడమే కాకుండా, ఈ ఆలయంలో వివాహాలు కూడా జరుగుతాయి. శ్యామ మయి మాత సీతాదేవి స్వరూపమని నిపుణులు అంటున్నారు. రామేశ్వర్ సింగ్ రాజు సేవకుడైన లాల్దాస్ ఈ విషయాన్ని రామేశ్వర్ చరిత్ మిథిలా రామాయణంలో వివరించాడు. ఇది వాల్మీకి రచించిన రామాయణం నుండి ఉద్భవించింది. రావణుడిని చంపిన తర్వాత, సహత్రానందుడిని ఎవరు వధిస్తారో వారే నిజమైన నాయకుడు అని సీతాదేవి రాముడికి చెప్పిందని ఇందులో చెప్పబడింది.

అందువల్ల రాముడు అతన్ని చంపడానికి బయలుదేరాడు. యుద్ధ సమయంలో, శ్రీరాముడికి సహస్రానందుని బాణం గుచ్చుకుంది. దీంతో సీతదేవి కోపించి సహస్త్రానందుడిని చంపేసింది. కోపంతో తల్లి రంగు నల్లగా మారిపోయింది. వధ తర్వాత కూడా ఆమె కోపం చల్లారకపోవడంతో ఆమెను శాంతించడానికి శివుడే రావాల్సి వచ్చింది.  సహస్రానందుడి వక్షస్థలం మీద పాదాలు వేయగానే సీతాదేవి శాంతిపొంది నోటి నుండి నాలుక చాచింది. సీతాదేవి ఈ రూపాన్నే ప్రజలు ప్రస్తుతము కూడా పూజిస్తున్నారు. ఆమె ఈ రూపాన్ని కాళి అని పిలుస్తారు.
## మూలాలు

వర్గం:దేవాలయాలు
వర్గం:బీహార్
వర్గం:హిందూ దేవాలయాలు
వర్గం:బీహార్ లోని దేవాలయాలు
వర్గం:మహంకాళీ దేవాలయాలు